1 εκ.€ κάθε ματς του Ολυμπιακού - Προς Αραβία ο Πασχαλάκης - Παράλογο το βρισίδι στον Τζαβέλλα - Το τέλος του Σάκχοφ και το ενδιαφέρον για Λοντίγκιν | Focus Radio\nHome / ΦΗΜΟΛΟΓΙΕΣ / 1 εκ.€ κάθε ματς του Ολυμπιακού – Προς Αραβία ο Πασχαλάκης – Παράλογο το βρισίδι στον Τζαβέλλα – Το τέλος του Σάκχοφ και το ενδιαφέρον για Λοντίγκιν\n* Το ποσό που έκλεισε η τριετής συμφωνία του Ολυμπιακού με την Cosmote είναι κάτι… πολύ παραπάνω από ιλιγγιώδες για τα ελληνικά δεδομένα. Οι Πειραιώτες άλλαξαν συνδρομητική πλατφόρμα και μέχρι το 2025 θα βάζουν στα ταμεία τους 18 εκατ. ευρώ ετησίως! Ναι, σωστά διαβάζετε… Αν δηλαδή βάλει κανείς κάτω τα παιχνίδια που θα δώσουν εντός έδρας και θα μεταδώσει η Cosmote ΤV, που είναι 18 στο πρωτάθλημα συν ένα στα προκριματικά ευρωπαϊκά του καλοκαιριού όπου ξεκινούν από τον 3ο γύρο του Champions League (των πλέι οφ το είχε ήδη η Cosmote), φτάνει σχεδόν στο 1 εκατ. ευρώ ανά παιχνίδι! Βέβαια να θυμίσουμε ότι η συμφωνία περιλαμβάνει και τη μετάδοση από την Cosmote των αγώνων του Champions League, που μεταδίδει τις Τετάρτες το Mega, το οποίο ανήκει στον ιδιοκτήτη της ΠΑΕ Ολυμπιακός. (SDNA)\n* Ο Δημήτρης Σιόβας έπαιξε καθοριστικό ρόλο στην παραμονή της Φορτούνα Σιτάρντ στη μεγάλη κατηγορία του ολλανδικού ποδοσφαίρου. Το συμβόλαιο του, ωστόσο, ολοκληρώθηκε και δεν θα συνεχίσει στους Ολλανδούς την επόμενη αγωνιστική περίοδο. Ο έμπειρος στόπερ είναι ελεύθερος και το πιθανότερο σενάριο για τον επόμενο σταθμό της καριέρας του είναι να συνεχίσει σε ομάδα του εξωτερικού. (ΦΩΣ)\n* Τα έφερε έτσι η… μοίρα που ο Μαουρίσιο έδωσε τα τελευταία δύο παιχνίδια του στα ελληνικά γήπεδα με το «τριφύλλι» κόντρα στην ομάδα που τον έφερε στα μέρη μας, τον ΠΑΟΚ. Ο Βραζιλιάνος μέσος έχει πλέον άλλο ένα ματς, τον τελικό, προτού αποχαιρετήσει τους «πράσινους». Χθες είπε το πρώτο αντίο και την ώρα που έγινε αλλαγή χειροκροτήθηκε πολύ θερμά κι απ’ την εξέδρα των φίλων του ΠΑΟΚ, οι οποίοι αναγνώρισαν τη μεγάλη προσφορά του στα τρία χρόνια που αγωνίστηκε στον «Δικέφαλο του Βορρά». (SPORTDAY)\n* Ο Κωνσταντίνος Τζολάκης έκανε πολύ καλό ματς με τον Ολυμπιακό στο Χαριλάου απέναντι στον Άρη και με αρκετά σφάλματα στο αμέσως επόμενο, με τον ΠΑΟΚ στο Φάληρο. Με κακή εκτίμηση στο γκολ του Σοάρες και με πάσα σε αντίπαλο, στη φάση που τελικά απέκρουσε με τη βοήθεια του Σωκράτη. Το καλό, όμως, ήταν ότι δεν επηρεάστηκε στη συνέχεια και μάλιστα είχε σωτήρια επέμβαση σε μεγάλη ευκαιρία του Μίτριτσα, όπως και γενικά καλές αντιδράσεις. Κι όταν ένας νέος παίκτης μαθαίνει να ξεπερνά στη διάρκεια του ματς το κακό ξεκίνημα, σημαίνει και αυτό ότι προοδεύει. (ΦΩΣ)\n* Αν έπρεπε να ποντάρει κανείς στο που θα κάτσει η μπίλια για τον Αλέξανδρο Πασχαλάκη, θα ήταν εκτός Τούμπας. Στην παρούσα φάση δεν υπάρχει πρόσφορο έδαφος ή επαφές με τον ΠΑΟΚ για ανανέωση της συνεργασίας τους και το last dance της ανάρτησης του Έλληνα πορτιέρε μόνο τυχαίο δεν ήταν… Και μπορεί ο ίδιος να έζησε στη Θεσσαλονίκη τα καλύτερα χρόνια της καριέρας του, οι σειρήνες από την Αραβία πλέον ηχούν δυνατά, από τη στιγμή που ο κύκλος στον ΠΑΟΚ κλείνει. Εκτός κι αν γίνει καμία ανατροπή. (SDNA)\n* Στον μεταγραφικό σχεδιασμό για τον Ολυμπιακό της επόμενης σεζόν είναι βέβαιο ότι παίκτες που προτείνονται ή εντοπίζονται θα εξετάζονται ακόμη πιο προσεκτικά από τους υπεύθυνους της ομάδας και τον προπονητή πριν από την τελική κίνηση απόκτησης. Αυτό δεν σημαίνει απαραιτήτως καθυστερήσεις, διότι προεργασία έχει γίνει, αλλά η αποφυγή λαθών του περασμένου καλοκαιριού θα είναι βασικός οδηγός για τη δράση ενίσχυσης. (ΦΩΣ)\n* Ο Γέβγεν Σάκχοφ έκλεισε τη καριέρα του στην ΑΕΚ, φορώντας το περιβραχιόνιο του αρχηγού. Ο Ουκρανός μέσος μπήκε αλλαγή στο ημίχρονο και μετά την αποχώρηση και του Σβάρνα, πήρε το περιβραχιόνιο. Το συμβόλαιο του λήγει, δεν φαίνεται να υπάρχει προοπτική ανανέωσης, ενώ και ο ίδιος ψυχολογικά τους τελευταίους μήνες δεν είναι καλά, λόγω Ουκρανίας και μετά και τη περιπέτεια με τον απεγκλωβισμό της οικογένειας του από κει. Γενικά ο Σάκχοφ ήταν πολύ άτυχος στο πέρασμα του από την ΑΕΚ. Ξεκίνησε πολύ καλά, αλλά στη πρώτη του σεζόν δυο φορές είχε χτυπηθεί από Covid, ακολούθησαν κι άλλοι τραυματισμοί κι έχασε πολύ έδαφος. Ωστόσο υπήρξε σε όλο αυτό το διάστημα από τα πολύ αγαπητά πρόσωπα στα Σπάτα κι έδινε πάντα θετική ενέργεια. (SDNA)\n* «Φιρμάνι» που έμεινε μακριά από τα φώτα της δημοσιότητας έσκασε – μέσω FIFA – στα γραφεία σουπερλιγκάτης ΠΑΕ. Πότε συνέβη αυτό; Αρχές Φεβρουαρίου κι ας μην διέρρευσε το παραμικρό προς τα έξω. Έκτοτε κύλησε μπόλικο νερό στ΄ αυλάκι, ωστόσο εμπεριέχει ενδιαφέρον το κατά πόσον η υπόθεση έκλεισε με χάπι – εντ και δεν εξακολουθεί να παραμένει ανοιχτή δημιουργώντας μπελάδες στους παροικούντες την ΠΑΕ. (SDNA)\n«Έχω περίπου επιλέξει που θα συνεχίσω την καριέρα μου» τόνισε ο Γιούρι Λοντίγκιν μετά το τέλος του τελευταίου ματς της φετινής σεζόν με τα γάντια του ΠΑΣ Γιάννινα. Την ώρα που 31χρονος κίπερ διατηρεί ανοιχτή γραμμή με κλαμπ εντός κι εκτός Ελλάδας, για τις εσωτερικές υποθέσεις, φαίνεται πως υπάρχει συγκεκριμένη προτίμηση σε σουπερλιγκάτη ομάδα «α΄ ταχύτητας». Όχι από τον ίδιο, αλλά από πρόσωπο του οποίου…μετράει το λόγο ο Λοντίγκιν και συζητάει για το μέλλον της καριέρας του. (SDNA)\n* Το γεγονός πως μέσα στα ονόματα για τα οποία ακούστηκαν υβριστικά συνθήματα από το «πέταλο» στο ΟΑΚΑ, στο ντέρμπι με τον Ολυμπιακό, ήταν και του Γιώργου Τζαβέλλα, προκάλεσε μεγάλη εντύπωση και ειδικά εντός ομάδας. Μπορείς να συζητήσεις όσο θέλεις για το αν ο Τζαβέλλας βγήκε ως μεταγραφή ή όχι, προφανώς δε βγήκε βάσει εικόνας της άμυνας της ΑΕΚ, όμως δεν υπάρχει κάτι άλλο που να δικαιολογεί να βρεθεί στο στόχαστρο με αυτό τον τρόπο. Για κανέναν βέβαια δε δικαιολογείται κάτι τέτοιο, ωστόσο ακόμη και παράλογες, σε άλλες περιπτώσεις βρίσκεις εξηγήσεις. Ο Τζαβέλλας σίγουρα δεν εξαφανίστηκε στα δύσκολα, ενώ παίζει το τελευταίο διάστημα και με μόνιμο πρόβλημα ενοχλήσεων που πρέπει να διαχειρίζεται. Στο ίδιο διάστημα, άλλοι περνούν τις μέρες τους στη πισίνα των Σπάτων… (SDNA)\nRelated ItemsCosmoteTVΛοντίγκινΜαουρίσιοΟλυμπιακόςΠασχαλάκηςΣάκχοφΣαουδική ΑραβίαΣιόβαςΤζαβέλλαςΤζολάκης\n← Previous Story Γι’ αυτό έγινε… έκρηξη στον ΠΑΟΚ – Σούντγκρεν για ΑΕΚ – Περέα για Γερμανία – Με ρεζέρβες ο Μαρτίνς στο ΟΑΚΑ


Συλλαλητήριο - διαμαρτυρία για το Μαντζαβινάτειο Νοσοκομείο - KefaloniaToday.com\nΕΙΣΤΕ ΕΔΩ: Home / Kεφαλονιτικα / Συλλαλητηριο – διαμαρτυρια για το Μαντζαβινατειο Νοσοκομειο\nΣυλλαλητήριο – διαμαρτυρία για το Μαντζαβινάτειο Νοσοκομείο\n27 Σεπτεμβρίου, 2012 9:14 μμ\nΗ Λαϊκή Επιτροπή Αγώνα Παλλικής σας καλεί στο συλλαλητήριο – διαμαρτυρία ενάντια στη συγχώνευση-υποβάθμιση του Μαντζαβινάτειου Νοσοκομείου που θα πραγματοποιηθεί την Πέμπτη 4 Οκτωβρη στις 7 :00 το απόγευμα έξω από το πρώην Δημαρχείο Ληξουρίου.\nΘα τραγουδήσουν ο Δημήτρης Αραγιάννης, ο Διονύσης Φραγκοπούλος και μαθητικό μουσικό συγκρότημα.\nΝα μην γίνει καμία συγχώνευση του Μαντζαβινάτειου Νοσοκομείου και κανενός άλλου δημόσιου νοσοκομείου ή κατάργηση κρεβατιών, κλινικών, εργαστηρίων , Κέντρων Υγείας κ.α, γιατί οδηγούν στη συρρίκνωση των δημόσιων υποδομών και στη μείωση του προσωπικού, ενώ ο λαός έχει ανάγκη το αντίθετο, την ανάπτυξη και την αναβάθμισή τους.\nΑνάπτυξη και στελέχωση με όλες τις απαραίτητες ειδικότητες στο Μαντζαβινάτειο, στο Γ.Ν.Ν. Αργοστολίου και στα Κ. Υγείας του νομού. Στελέχωση με μόνιμο προσωπικό και εξοπλισμό για δωρεάν παροχή υπηρεσιών σε όλους, ιδιαίτερα στους άπορους και τους μετανάστες.\nΠλήρη και επαρκή χρηματοδότηση του ΕΟΠΥΥ, των ασφαλιστικών ταμείων, των δημόσιων νοσοκομείων και των Κέντρων Υγείας\nΚατάργηση των πληρωμών για εισιτήρια, συμμετοχής σε ιατρικές, εργαστηριακές εξετάσεις και θεραπείες.\nΚρατική χρηματοδότηση για την εξασφάλιση της συνέχισης και αναβάθμισης των υπηρεσιών «Βοήθεια στο Σπίτι», με δωρεάν παροχή σε όσους ηλικιωμένους και κατ’ οίκον νοσηλεία χωρίς περιορισμούς.\nΚρατική χρηματοδότηση για την εξασφάλιση της δωρεάν φιλοξενίας στους οίκους ευγηρίας και της νοσηλείας σε νοσηλευτικές, ψυχιατρικές και προνοιακές δημόσιες μονάδες, με κατάργηση της εισφοράς από την παρακράτηση μέρους της σύνταξης των ηλικιωμένων.\nΣυγγραφέας:Λαϊκή Επιτροπή Αγώνα Παλλικής\nFiled Under: Kεφαλονιτικα Tagged With: Επιτροπη Αγωνα, Μαντζαβινατειο, συλλαλητηριο


Κάηκε η Θάσος\nΠρώτη καταχώρηση: Σάββατο, 17 Αυγούστου 2013, 15:10\nΕπί σαρανταοκτώ ώρες μαίνεται η πυρκαγιά στο νησί της Θάσου και τα πρώτα ευρήματα των πυροσβεστών καταδεικνύουν ότι η φωτιά είναι προϊόν εμπρησμού.\nΑπειλήθηκαν οικισμοί τη νύχτα στην Σκάλα Καλλιράχης\nΚαθ’ όλη τη διάρκεια της νύχτας, οι χερσαίες πυροσβεστικές δυνάμεις, κατέβαλαν τιτάνιο αγώνα ώστε να αποτρέψουν τη φωτιά να θέσει σε κίνδυνο τους δύο οικισμούς Καλλιράχης.\nΣε εξέλιξη πύρινα μέτωπα σε όλη την Ελλάδα\nΣε εξέλιξη βρίσκεται πυρκαγιά που ξέσπασε στις 13.30 το μεσημέρι στην περιοχή Κουρουπάτα, λίγο έξω από το Ληξούρι της Κεφαλονιάς. Σύμφωνα με την Πυροσβεστική Υπηρεσία στο σημείο επιχειρούν 18 πυροσβέστες με επτά οχήματα, μία ομάδα πεζοπόρο τμήμα, τρία αεροσκάφη και δύο πετζετέλ, ενώ η φωτιά δεν απειλεί κατοικημένη περιοχή.\nΤην ίδια ώρα, σε ύφεση είναι η φωτιά στην περιοχή Μπάλα Αχαΐας. Ωστόσο οι κάτοικοι της περιοχής εκφράζουν τη βεβαιότητα ότι πρόκειται για εμπρησμό καθώς είδαν εννέα εστίες φωτιάς να ανάβουν με διαφορά δευτερολέπτων, σε απόσταση 100 περίπου μέτρων. Ανθρώπινο χέρι, λένε, έβαλε τη φωτιά, που κατά τη διάρκεια της νύχτας του Δεκαπενταύγουστου απείλησε πολλά σπίτια, αλλά και το μοναστήρι του Αγ. Νικολάου, που βρίσκεται στην περιοχή. Σύμφωνα με την Πυροσβεστική, η φωτιά ξέσπασε από ένα χωράφι μέσα στο χωριό Μπάλα και μέσα σε δέκα λεπτά οι φλόγες έφθασαν στην Ιερά Μονή του Αγίου Νικολάου.\nΥπό μερικό έλεγχο τέθηκε στις 08.30 σήμερα το πρωί η πυρκαγιά που ξέσπασε χθες στις 21.10 το βράδυ στην περιοχή της Φιλιππιάδας, στην Πρέβεζα. Σύμφωνα με την Πυροσβεστική Υπηρεσία στο σημείο παραμένουν τέσσερα οχήματα, εννέα πυροσβέστες και 13 άτομα πεζοπόρο τμήμα.\nΗ φωτιά ξεκίνησε από σημείο κοντά στο φράγμα του Λούρου και αμέσως πήρε γρήγορα διαστάσεις λόγω των ισχυρών ανέμων που έπνεαν στην περιοχή φτάνοντας σε απόσταση αναπνοής από την λίμνη Ζηρού. Σύμφωνα με τις πρώτες εκτιμήσεις, η πυρκαγιά έκαψε περίπου 70 στρέμματα δασικής έκτασης.\nΠηγή: thesstoday.gr/ patrastimes.gr\nΣυνελήφθη 56χρονος για την πυρκαγιά στο Κατσιμίδι, Πρώτη καταχώρηση: Σάββατο, 17 Αυγούστου 2013, 08:27\nΣύλληψη 67χρονου στο Καπανδρίτι για απόπειρα εμπρησμού, Πρώτη καταχώρηση: Σάββατο, 17 Αυγούστου 2013, 10:15\nΧίος: Σύλληψη 41χρονου για την πυρκαγιά στα Καρδάμυλα, Πρώτη καταχώρηση: Σάββατο, 17 Αυγούστου 2013, 11:44\nΤελευταία ενημέρωση: Σάββατο, 17 Αυγούστου 2013, 16:20


Συνεδριάζει η Οικονομική Επιτροπή του Δήμου Βέροιας (10/1/18) - Verianet\nΣυνεδριάζει η Οικονομική Επιτροπή του Δήμου Βέροιας (10/1/18)\n09 Ιαν 2018 15:36\nΣύμφωνα με τις διατάξεις των άρθρων 74 & 75 του Ν.3852/2010 και της αριθμ. 501/7636/6-3-2017 απόφασης Δημάρχου Βέροιας, σας καλούμε να προσέλθετε στο Δημαρχείο (γραφείο μας) Μητροπόλεως 46, σε ΤΑΚΤΙΚΗ συνεδρίαση που θα γίνει την Τετάρτη 10-01-2018 και ώρα 11:00, με τα εξής θέματα ημερήσιας διάταξης:\nΘΕΜΑ 1ο Έγκριση ή μη δαπανών και διάθεση ή μη πιστώσεων για την υλοποίηση προγραμματικών συμβάσεων κ.λ.π.\nΘΕΜΑ 2ο Έγκριση ή μη δαπανών και διάθεση ή μη πιστώσεων για έξοδα δημοσιεύσεων και συνδρομών.\nΘΕΜΑ 3ο Έγκριση ή μη δαπανών και διάθεση ή μη πιστώσεων Τμήματος Εξόδων.\nΘΕΜΑ 4ο Έγκριση ή μη δαπανών και διάθεση ή μη πιστώσεων για μετακινήσεις υπαλλήλων και επιμόρφωσης προσωπικού έτους 2018.\nΘΕΜΑ 5ο Έγκριση ή μη δαπανών και διάθεση ή μη πιστώσεων για τη συντήρηση και επισκευή, ανταλλακτικά, των τελών κυκλοφορίας, των ασφαλίστρων των οχημάτων και μηχανημάτων του Δήμου, έτους 2018.\nΘΕΜΑ 6ο Έγκριση ή μη δαπάνης και διάθεση ή μη πίστωσης για τη λειτουργία του Κέντρου Συμβουλευτικής υποστήριξης γυναικών θυμάτων βίας.\nΘΕΜΑ 7ο Έγκριση ή μη δαπάνης και διάθεση ή μη πίστωσης και έκδοση ή μη εντάλματος προπληρωμής στο όνομα υπαλλήλου του Δήμου για «Δαπάνες διοδίων για την μεταφορά απορριμμάτων σε Χ.Υ.Τ.Α. όμορου Δήμου».\nΘΕΜΑ 8ο Έγκριση ή μη δαπάνης για τη λειτουργία του Κέντρου Κοινότητας Δήμου Βέροιας.\nΘΕΜΑ 9ο Διάθεση ή μη πιστώσεων για προμήθεια καυσίμων για τις ανάγκες θέρμανσης και κίνησης οχημάτων και μηχανημάτων του Δήμου.\nΘΕΜΑ 10ο Διάθεση ή μη πιστώσεων για παροχή γάλακτος εργατοτεχνικού προσωπικού του Δήμου.\nΘΕΜΑ 11ο Διάθεση ή μη πιστώσεων για «Προμήθεια ειδών καθαριότητας και ευπρεπισμού κ.λ.π.».\nΘΕΜΑ 12ο Διάθεση ή μη πίστωσης για «Αμοιβές ιατρού εργασίας και τεχνικού ασφαλείας».\nΘΕΜΑ 13ο Διάθεση ή μη πίστωσης για «Προμήθεια σίτισης μαθητών μουσικού σχολείου».\nΘΕΜΑ 14ο Διάθεση ή μη πίστωσης για «Εκτυπώσεις, εκδόσεις, βιβλιοδετήσεις».\nΘΕΜΑ 15ο Διάθεση ή μη πίστωσης για «Προμήθεια και τοποθέτηση κουφωμάτων στα 5ο και 8ο δημοτικά σχολεία».\nΘΕΜΑ 16ο Διάθεση ή μη πίστωσης για «Ταχυδρομικά τέλη».\nΘΕΜΑ 17ο Διάθεση ή μη πιστώσεων για «Διάθεση σύμμικτων αστικών στερεών αποβλήτων του Δήμου Βέροιας στον Περιφερειακό Χ.Υ.Τ.Α. Δυτικής Μακεδονίας».\nΘΕΜΑ 18ο Ορισμός ή μη δικηγόρου για να παραστεί στο Μον.Πρωτοδικείο Βέροιας κατά τη συζήτηση αγωγής του Ελληνικού Δημοσίου και έγκριση ή μη δαπάνης και διάθεση ή μη πίστωσης (απόφ.242/ΤΜ/2017).\nΘΕΜΑ 19ο Ορισμός ή μη δικηγόρου για να παραστεί στο Μον.Πρωτοδικείο Βέροιας κατά τη συζήτηση αγωγής του Ελληνικού Δημοσίου και έγκριση ή μη δαπάνης και διάθεση ή μη πίστωσης (απόφ.243/ΤΜ/2017).\nΘΕΜΑ 20ο Ορισμός ή μη δικηγόρου για να παραστεί στο Μον.Πρωτοδικείο Βέροιας κατά τη συζήτηση αίτησης–κλήσης της Μ.Παυλίδη και έγκριση ή μη δαπάνης και διάθεση ή μη πίστωσης.\nΘΕΜΑ 21ο Ορισμός ή μη δικηγόρου για να παραστεί στο Ειρηνοδικείο Βέροιας κατά τη συζήτηση αγωγής του Χ.Ζιάκα και έγκριση ή μη δαπάνης και διάθεση ή μη πίστωσης.\nΘΕΜΑ 22ο Ορισμός ή μη δικηγόρου για να παραστεί στο Τριμελές Εφετείο Θεσσαλονίκης κατά τη συζήτηση αίτησης (καθορισμός οριστικής τιμής μονάδας αποζημίωσης) του Δήμου Βέροιας και έγκριση ή μη δαπάνης και διάθεση ή μη πίστωσης.\nΘΕΜΑ 23ο Ορισμός ή μη δικηγόρου για να παραστεί στο Μον.Πρωτοδικείο Βέροιας σε υπόθεση κτηματολογίου, για την οποία δεν διεκδικεί δικαιώματα ο Δήμος Βέροιας και έγκριση ή μη δαπάνης και διάθεση ή μη πίστωσης (απόφ. 264/ΤΜ/2017).\nΘΕΜΑ 24ο Ορισμός ή μη δικηγόρου για να παραστεί στο Μον.Πρωτοδικείο Βέροιας σε υπόθεση κτηματολογίου, για την οποία δεν διεκδικεί δικαιώματα ο Δήμος Βέροιας και έγκριση ή μη δαπάνης και διάθεση ή μη πίστωσης (απόφ. 238/ΤΜ/2017).\nΘΕΜΑ 25ο Άσκηση ή μη ενδίκων μέσων κατά της αριθμ. 111/ΕΜ/2017 απόφασης του Μον. Πρωτοδικείου Βέροιας.


Παγκαλος: Ειναι Μαλάκες οι αγανακτισμένοι… | Amazonios.net\nΠαγκαλος: Ειναι Μαλάκες οι αγανακτισμένοι…\nEιπε τους ελληνες αγανακτισμένους Μαλάκες στο Γαλλικο καναλι France 5 και στην εκπομπή Le monde en marche.Αναφέρει μεταξύ άλλων πως οι Αγανακτισμένοι που κατέβαιναν στις πλατείες όλης της χώρας, δηλαδή πάνω απο 2 εκ. Έλληνες, ήταν ενα μειγμα απο κομμουνιστές, φασίστες και μαλακές!!!Και τα επανέλαβε στον ΣΚΑΙ\nΤην απάντηση θα την δώσουν συντομα οι Μαλάκες κυριε Πάγκαλε!!!\nΘυμός μεγάλος θα καταλάμβανε τους Ευρωπαίους πολίτες -και ιδίως των χωρών που υποφέρουν υπό το καθεστώς επαχθέστατων και ολέθριων Μνημονίων- αν συνειδητοποιούσαν πραγματικά τι έγινε την Τετάρτη, 29 Φεβρουαρίου. Χωρίς τυμπανοκρουσίες, χωρίς θορυβώδεις και γελοίες συνεδριάσεις και συνόδους κορυφής των Ευρωπαίων ηγετών, η Ευρωπαϊκή Κεντρική Τράπεζα μέσα σε μία και μόνη μέρα μοίρασε… μισό τρισεκατομμύριο ευρώ (529,5 δισεκατομμύρια για την ακρίβεια) στις τράπεζες! Μαζί με άλλο μισό τρισεκατομμύριο (489 δισεκατομμύρια) που είχε δώσει και πάλι στο χρηματοπιστωτικό σύστημα στις 21[……..]


Βενεζουέλα: Συνεχίζεται η κόντρα κυβέρνησης - αντιπολίτευσης για την Συντακτική Συνέλευση | Euronews\nΒενεζουέλα: Συνεχίζεται η κόντρα κυβέρνησης - αντιπολίτευσης για την Συντακτική Συνέλευση\nΑπό Eleni Korovila • ανανεώθηκε πριν: 08/08/2017\nΕπικίνδυνη στροφή στην κρίση που βιώνει η Βενεζουέλα επισημαίνει η αντιπολίτευση μετά την απόπειρα ανταρσίας στον στρατό. Ηγετικά της στελέχη κατηγορούν την κυβέρνηση του Νικολάς Μαδούρο ότι με τις ενέργειές της νομιμοποιεί στοιχεία εντός του στρατεύματος να θεωρούν πως η μόνη διέξοδος στην πολιτική κρίση θα ήταν «η κλιμάκωσή της σε ένοπλη σύγκρουση».\nΟ Χοσέ Μανουέλ Ολιβάρες, βουλευτής της αντιπολίτευσης στην επαρχία Βάργκας εξηγεί: «Έχουμε πλέον την ξεκάθαρη απόδειξη ότι αυτή η Εθνοσυνέλευση θα νομοθετήσει για να λυθούν τα προβλήματα του λαού. Το ανέκδοτο με την Συντακτική Συνέλευση λύνει μόνο τα προβλήματα του Μαδούρο μοιράζοντας τιμάρια και ρόλους ανάμεσα στους δικούς του και κρατώντας τη χώρα στον δρόμο του μίσους και της αντιπαράθεσης».\nΑπό την πλευρά της κυβέρνησης, στόχος είναι η εδραίωση της βολιβαριανής επανάστασης μέσω της Συνακτικής Συνέλευσης.\nΤη νομιμότητα των ενεργειών της κυβέρνησης υπερασπίζονται τα νεοεκλεγμένα μέλη της αμφισβητούμενης από μεγάλη μερίδα πολιτών Συντακτικής Συνέλευσης.\nΟ Ντιοσντάντο Καμπέγιο, μέλος της νεοεκλεγείσας Συντακτικής Συνέλευσης επισημαίνει: «Η δεξιά συνεχίζει την επίθεση για την Συντακτική Συνέλευση και εμείς συνεχίζουμε να εργαζόμαστε για να πάμε μπροστά. Αναφορικά με τις αποφάσεις που έχουν ληφθεί, είναι σημαντικό ο λαός να γνωρίζει ότι τηρούμε αυστηρά τη νομοθεσία και το Σύνταγμα του 1999.»\nΚι ενώ η αντιπολίτευση μιλά για εγκαθίδρυση δικτατορίας, στους δρόμους της πρωτεύουσας της Βενεζουέλας, Καράκας, βγήκαν εκατοντάδες υποστηρικτές της κυβέρνησης. Διαδήλωσαν έξω από την έδρα της νέας Συντακτικής Συνέλευσης χαρακτηρίζοντας την διαδήλωσή τους «κάλεσμα για ειρήνη».\nΒενεζουέλα: Συντριπτική νίκη Μαδούρο στις τοπικές εκλογές\nΒενεζουέλα: Πάσχα με αυστηρό lockdown\nΣερβία - Δημοψήφισμα: «Ναι» στην αναθεώρηση του Συντάγματος


Έτσι κύλησε η πρώτη ημέρα επανέναρξης της αγοράς - Με μέτρα, αποστάσεις και SMS\nΜόσιαλος: Το 10% - 25% των εμβολιασθέντων ίσως ακόμη να μεταδίδει τον ιό\nΛευκορωσία: Νέα δημόσια εμφάνιση υπό εξαναγκασμό του φυλακισμένου δημοσιογράφου Ρομάν Προτασέβιτς\nΘεμιστοκλέους για AstraZeneca: Απειροελάχιστες οι πιθανότητες θρόμβωσης στη δεύτερη δόση\nΝΑΤΟ: Σήμερα, ανοίγουμε ένα νέο κεφάλαιο για τη Συμμαχία μας\nΑνοίγουν σήμερα οι σχολές χορού - Όλα τα μέτρα λειτουργίας\nΟι βιτρίνες των καταστημάτων γέμισαν εκτός από τα ανοιξιάτικα και με προσφορές που ξεκινούσα από 50% και έφταναν έως και 80%\nΣυναγερμός στη Γαλλία - Νέα μετάλλαξη εντοπίστηκε στη Βρετάνη\n«Παλμός» μετά από μήνες στο κέντρο\nΟ πιο εμπορικός δρόμος της Αθήνας απέκτησε πάλι ζωή. Στην Ερμού οι ιδιοκτήτες καταστημάτων ανέβασαν σήμερα ρολά για να υποδεχτούν τους πρώτους πελάτες, ξανά μετά από 53 ημέρες.\nΟι καταναλωτές έσπευσαν να κλείσουν ραντεβού. Έστειλαν μήνυμα στο 13032 για click away και άλλοι που ήθελαν ψώνια για ψυχοθεραπεία για click in shop. Με χρονικό περιορισμό 3 ωρών. Οι βιτρίνες των καταστημάτων γέμισαν εκτός από τα ανοιξιάτικα και με προσφορές που ξεκινούσα από 50% και έφταναν έως και 80%.\nΕργαζόμενοι και καταναλωτές έκαναν rapid test στην κινητή μονάδα του ΕΟΔΥ στο Σύνταγμα, αλλά και σε 101 ακόμη σημεία σε όλη τη χώρα που το λιανεμπόριο έκανε πρεμιέρα. Για να γίνουν με ασφάλεια τα ψώνια. Και στον Πειραιά οι εργαζόμενοι στο λιανεμπόριο πριν πιάσουν δουλειά πήγαν για να κάνουν τεστ.\nΟι έμποροι θα προσπαθήσουν να κερδίσουν το χαμένο έδαφος των συνεχόμενων lockdown αρκεί όπως λένε να μην δουν ξανά κλειστά τα μαγαζιά τους και κάποιοι άλλοι περιμένουν πότε θα ανοίξουν οι περιφερειακές μετακινήσεις. Τα καταστήματα θα λειτουργήσουν με διευρυμένο προαιρετικό ωράριο από τις 07:00 το πρωί έως τις 20:30 το βράδυ από Δευτέρα έως Παρασκευή.\nΣημαντική ήταν η αύξηση στην κίνηση που παρουσίασαν κεντρικοί δρόμοι του λεκανοπεδίου, από την πρώτη ημέρα της επαναλειτουργίας του λιανεμπορίου. Ειδικότερα, στον Κηφισό η αύξηση έφτασε στο 30%, στη Μεσογείων στο 28%, ενώ στη Βασιλέως Κωνσταντίνου στο 27%. Ακολούθησαν η Λεωφόρος Κηφισιάς με +24% και η Βασιλίσσης Σοφίας με +23%.\nΤο κατάστημα αποδίδει το άνοιγμα σε σύγχυση, με τον Παναγιώτη Σταμπουλίδη, γενικό γραμματέα Εμπορίου και Προστασίας Καταναλωτή, μιλώντας στο MEGA, να σημειώνει ότι το κατάστημα είχε ρωτήσει αν μπορεί να σηκώσει ρολά και πήρε επίσημη αρνητική απάντηση. «Η επιχείρηση ρώτησε την Γραμματεία επισήμως και πήρε επίσημη γραπτή απάντηση ότι θα παραμείνουν κλειστά. Άρα δεν υπάρχει καμία δικαιολογία» τόνισε ο κ. Σταμπουλίδης και συμπλήρωσε: «Δε θα ανεχθούμε τέτοια φαινόμενα».


Vesper » Vesper Fashion & Art Magazine – Περιοδικό Μόδας, Τέχνης, Ομορφιάς & Lifestyle » Bershka – Sunset & Night\nBershka – Sunset & Night\nΤο πνεύμα των 70’s εξακολουθεί να κυριαρχεί στα καλοκαιρινά μας βράδια. Για τις γυναίκες κρόσια, δαντέλες, tie-dye εφέ, λουλούδια, neon κεντήματα είναι τα κύρια χαρακτηριστικά των looks από το αγαπημένο μας brand Bershka που προσφέρουν άνεση. Ακάλυπτοι ώμοι, τυπωμένες λεπτομέρειες με φινιρίσματα από σουέντ και Lurex και αξεσουάρ που συμπληρώνουν αρμονικά το στυλ παραπέμπουν σε καλοκαιρινά φεστιβάλ.\nΠουκάμισα με κοντά μανίκια, στενά παντελόνια με σκίσιμο εκφράζουν ένα boho look για την ανδρική σειρά. Αλλά και τα απαραίτητα top του καλοκαιριού σε μακριά γραμμή δίνουν προτεραιότητα στην άνεση σε αυτό το urban & trendy look.\ntagged in 70's, bershka, boho, fashion, lookbook, summer, καλοκαίρι, μόδα\nΤα 4 καλύτερα ντοκιμαντέρ για την μόδα\nΤο εντυπωσιακό fashion show του σχεδιαστή Stelios Koudounaris για τη συλλογή Spring Summer '20\nVesper Stylish - Pretty White Dress


Τραγικό τέλος με αυτοκτονία για την 71χρονη- Έπεσε από τη γέφυρα Ματσουκίου | AgrinioNews\nΤραγικό είναι το τέλος στις αναζητήσεις για την 71χρονη γυναίκα που εξαφανίστηκε έχοντας χθες το μεσημέρι φύγει από την κατοικία της στο Αγρίνιο.\nΗ σορός της εντοπίστηκε στο φράγμα Στράτου γύρω στις 09:30 σήμερα το πρωί και όλα τα στοιχεία κατατείνουν πως πρόκειται για αυτοκτονία.\nΕιδικότερα, η εξαφάνιση της γυναίκας δηλώθηκε στις 22:45 το περασμένο βράδυ στις αστυνομικές αρχές. Αμέσως σήμανε συναγερμός και μεγάλη ήταν η ανησυχία της για την τύχη της καθώς υπήρχαν φόβοι πως θα προέβαινε σε απονενοημένο διάβημα, έχοντας μάλιστα αφήσει σημείωμα που προϊδέαζε. Έχοντας μάλιστα αναχωρήσει η 71χρονη από την κατοικία της δεν έφερε μαζί της τηλέφωνο και ταυτότητα.\nKατά τη διάρκεια της νύχτας έγιναν εκτεταμένες αναζητήσεις από αστυνομικούς σε πολλά σημεία του Αγρινίου. Ειδοποιήθηκε η ΕΜΑΚ και η Πυροσβεστική για να συνδράμουν ενώ και στην τεχνητή λίμνη έγιναν έρευνες και ενημερώθηκαν αρμόδιοι του φράγματος όπως και η διεύθυνση του εργοστασίου της ΔΕΗ.\nΩστόσο, σήμερα στις 09:30 φύλακας εντόπισε τη σορό γυναίκας στο νερό κοντά σε βραχώδες σημείο του φράγματος Στράτου. Άμεσα ενημερώθηκαν οι αστυνομικές αρχές που έσπευσαν αλλά και δύναμη της Πυροσβεστικής που είχε μεταβεί στην περιοχή με τέσσερα οχήματα και 10 άτομα για να συνδράμει στις έρευνες. Πυροσβέστες ανέσυραν τη σορό από το νερό.\nΌλα τα στοιχεία κατέτειναν στο ενδεχόμενο αυτοκτονίας ενώ η 71χρονη φέρεται να έπεσε από τη γέφυρα Ματσουκίου όπου βρέθηκαν τα παπούτσια της. Λέγεται μάλιστα πως βρέθηκαν από τον γαμπρό της που την αναζητούσε. Στο σημείο ενδέχεται να μετέβη οδικώς με ταξί χθες, σύμφωνα με τα στοιχεία της προανάκρισης που ενεργείται από το Αστυνομικό Τμήμα Αγρινίου. Για το λόγο αυτό άλλωστε οι έρευνες είχαν επικεντρωθεί στην εν λόγω περιοχή.\nΗ σορός θα μεταφερθεί στην ιατροδικαστική υπηρεσία της Πάτρας για τη νεκροψία-νεκροτομή.\nΠροηγούμενο: Προσφορά προληπτικού ελέγχου από τη Διαγνωστική Φροντίδα Αγρινίου για όλες τις γυναίκες


3 νέες ξενοδοχειακές κινήσεις & επενδύσεις στην οδό Πειραιώς\nΝέες ξενοδοχειακές κινήσεις στην οδό Πειραιώς βρίσκονται ήδη στα σκαριά με γνωστά κτίρια να μετατρέπονται σε τουριστικά καταλύματα.\nΗ περιοχή πέριξ της Ομόνοιας έχει μεταμορφωθεί σε μεγάλο βαθμό με τα νέα ξενοδοχεία που ξεκίνησαν να λειτουργούν (όπως το Lighthouse Athens και DAVE Red Athens της Brown Hotels) ή θα ξεκινήσουν το προσεχές διάστημα (όπως το νέο Moxy Athens City στο Σαρόγλειο Μέγαρο).\nΌμως η ξενοδοχειακή ανάταση της Αθήνας και της Ομόνοιας συγκεκριμένα επεκτείνεται σιγά σιγά και σε άλλους δρόμους γύρω από αυτήν όπως η οδός Πειραιώς.\nΣτα σκαριά ή σε προχωρημένη φάση υλοποίησης βρίσκονται νέες ξενοδοχειακές επενδύσεις ενώ ένα ιστορικό ξενοδοχείο άλλαξε χέρια, καταδεικνύοντας τη δυναμική του ξενοδοχειακού real estate.\nΝέο ξενοδοχειακό κατάλυμα στην Πειραιώς\nΑφορά την ανακαίνιση κτιρίου που βρίσκεται στην οδό Παναγή Τσαλδάρη (Πειραιώς) 12 και τη μετατροπή του σε ξενώνα φιλοξενίας νέων. Tο εν λόγω κτίριο έχει χαρακτηριστεί διατηρητέο.\nΦορέας της επένδυσης είναι η εταιρεία ΑΘΗΝΑΪΚΕΣ ΔΙΑΚΟΠΕΣ Α.Ε., που τρέχει και την έτερη αρκετά μεγαλύτερη ξενοδοχειακή επένδυση στη Σοφοκλέους και Αθηνάς, που αφορά την επέκταση του γνωστού Fresh Hotel στο διατηρητέο κτίριο του πρώην ξενοδοχείου “Πίνδαρος“.\nΤο διατηρητέο της Πειραιώς 12\nΆλλαξε χέρια το ξενοδοχείο Ηριδανός\nΣτις 21 Δεκεμβρίου έλαβε χώρα ο πλειστηριασμός του ξενοδοχείου Ηριδανός στην οδό Πειραιώς 78 και Σαλαμίνος.\nΕπισπεύδουσα ήταν η Εθνική Τράπεζα και η αρχική τιμή είχε οριστεί στα 6,3 εκατ. ευρώ.\nΤο ξενοδοχείο διαχειρίζεται από το 2019 η εταιρεία Athenaeum Hotels Group, η οποία και πήρε τελικά το ακίνητο με τίμημα ίσο με την τιμή εκκίνησης του πλειστηριασμού.\nΤο ξενοδοχείο 4 αστέρων έχει δυναμικότητα 39 δωματίων και 81 κλινών ενώ στο παρελθόν είχε φιλοξενήσει και το βραβευμένο με αστέρι Michelin εστιατόριο Varoulko.\nΤο ξενοδοχείο Ηριδανός στην Πειραιώς\nΑνοίγει σύντομα το Omega Hotel\nΑνοίγει το 2022 το νέο ξενοδοχείο Omega Hotel στην Ομόνοια, με κινεζικών συμφερόντων εταιρεία να βρίσκεται πίσω από την επένδυση.\nΤο ξενοδοχείο 4 αστέρων στην Πειραιώς 10, σύμφωνα με πληροφορίες του bizness.gr, θα έχει δυναμικότητα 50 δωμάτια μεταξύ των οποίων και σουίτες καθώς και εστιατόριο ασιατικής κουζίνας. Στο σχέδιο περιλαμβάνεται επίσης και rooftop bar με εντυπωσιακή θέα προς την Ακρόπολη και το Λυκαβηττό.\nΤο ξενοδοχείο επίσης θα διαθέτει και lobby bar το οποίο θα εξυπηρετεί και τραπεζοκαθίσματα σε εξωτερικό χώρο.\nΩστόσο πριν το τουριστικό κατάλυμα ανοίξει για να υποδεχθεί το πελατολόγιό του στο κτίριο στη συμβολή των οδών Πειραιώς και Ζήνωνος, αυτό θα περάσει από φάση πλήρους αναμόρφωσης.\nΤο κτίριο είναι αρκετών δεκαετιών και απαιτεί αρκετές βελτιώσεις και παρεμβάσεις σε όλους τους τομείς εξαιτίας της παλαιότητάς του. Επίσης, είχε χρησιμοποιηθεί την τελευταία φορά ως κτίριο γραφείων και κατ’ επέκταση έχει διαμορφωθεί σύμφωνα με αυτό το λειτουργικό πρότυπο.\nΗ επένδυση, όπως πληροφορήθηκε το bizness.gr από στελέχη της εταιρείας, αναμένεται να ξεπεράσει τα 4 εκατ. ευρώ.\nΤο νέο ξενοδοχείο Omega Hotel στην Ομόνοια – Πηγή: bizness.gr\nRelated Topics:Athenaeum Hotels EridanusFeaturedomega hotelΑθήναΑΤΤΙΚΗΞενοδοχείαΠειραιώςΤουριστικές επενδύσεις


Travel reportage-news on-line: Σεπτεμβρίου 2014\nΓια να χαλαρώσουμε, βιώνοντας ξανά τα καλοκαίρια στο χωριό των παιδικών μας χρόνων.\nΞεχάστε τον θόρυβο της πόλης. Ξεχάστε τον υπολογιστή και το μπετόν. Αφήστε πίσω σας όλες τις αστικές ανέσεις. Στους παρακάτω προορισμούς θα έχετε στα πόδια σας όλες τις παραδοσιακές «ανέσεις». Εκείνες στις οποίες αξίζει να επιστρέφουμε, όχι μόνο για να θυμόμαστε ότι υπάρχουν και διαφορετικοί, λιγότερο φρενήρεις ρυθμοί από αυτούς στους οποίους έχουμε συνηθίσει, αλλά και γιατί η ελληνική φύση σε κάθε ταξίδι προσφέρει εκεί πολλές ευκαιρίες να μάθουμε καινούρια πράγματα και να χαλαρώσουμε, βιώνοντας ξανά τα καλοκαίρια στο χωριό των παιδικών μας χρόνων.\nΣτα αγροτουριστικά ξενοδοχεία και συγκροτήματα στις πιο ευλογημένες περιοχές της Ελλάδας μπορείτε να γνωρίσετε από πρώτο χέρι τις καθημερινές εργασίες σε μια φάρμα. Να μαζέψετε ελιές. Να οργανώσετε πεζοπορία στο βουνό. Να μάθετε πώς παράγεται το κρασί. Ή απλώς να κοιμηθείτε μέχρι αργά στο άνετο κρεβάτι σας, και να ξυπνήσετε μόνο και μόνο για να χουζουρέψετε, κοιτάζοντας το πράσινο τοπίο από το παράθυρο.\nΠού θα μείνετε: Ξενώνας Λιμναίο\nΤο Λιμναίο βρίσκεται στο χωριό Χρυσοχώραφα, δύο βήματα από την ανατολική, την πιο «άγρια» πλευρά της λίμνης Κερκίνης, εκεί όπου το τοπίο περιλαμβάνει σπάνια πουλιά που φωλιάζουν στις όχθες της και βουβάλια να βόσκουν. Στον νεόκτιστο ξενώνα κυριαρχεί το στοιχείο του ξύλου, ενώ τα δωμάτια διαθέτουν βεράντα και έπιπλα και διακοσμητικά που παραπέμπουν στο… σπίτι της γιαγιάς. Στο όμορφο σαλόνι θα απολαύσετε το πρωινό, ό,τι ώρα κι αν ξυπνήσετε, το οποίο περιλαμβάνει παραδοσιακές σπιτικές συνταγές, όπως τραχανά, γιουφκάδες, πίτες, ζυμωτό ψωμί και φρέσκο γάλα, ενώ αργότερα θα απολαύσετε τοπικά εδέσματα όπως βουβαλίσιο καβουρμά, ψάρι από τη λίμνη και ντόπιο τσίπουρο\n. Οι αγροτουριστικές δραστηριότητες: Θα έχετε την ευκαιρία να παρακολουθήσετε μαθήματα παραδοσιακής μακεδονίτικης μαγειρικής (καθ’ όλη την διάρκεια του έτους), να παρακολουθήσετε την διαδικασία παραγωγής τσίπουρου (κυρίως το φθινόπωρο), και της παρασκευής τυριού (από Σεπτέμβριο ως τις αρχές του καλοκαιριού) και να επισκεφθείτε τοπικά οινοποιεία. Επίσης, η περιοχή ενδείκνυται και για πιο ιδιαίτερες ,δραστηριότητες μέσα στη φύση, όπως βαρκάδα στη λίμνη, ιππασία, ποδηλασία, παρακολούθηση πουλιών και ψάρεμα.\nΤιμή: Η καλοκαιρινή προσφορά του Λιμναίου ρίχνει την τιμή του δίκλινου δωματίου στα 40€ ανά διανυκτέρευση. Περισσότερες πληροφορίες: Για τον ξενώνα εδώ και για την περιοχή της Κερκίνης εδώ.\nΑναρτήθηκε από panos aivalis στις 2:39 μ.μ. Δεν υπάρχουν σχόλια:\nΓια να χαλαρώσουμε, βιώνοντας ξανά τα καλοκαίρια σ...


Φύλακες του Αγίου Όρους! Οι 12 Αόρατοι!! Αλήθεια η Μύθος; | 1Greek Blog.\n0 0 1 Greek 2011-11-10 Edit this post\nΣτο Άγιον Όρος υπάρχει μια παλαιά και άγραφη παράδοση που λέει ότι κοντά στην κορφή του Αθωνα χειμώνα-καλοκαίρι ζουν, τρεφόμενοι από την ευχή, δώδεκα μοναχοί αόρατοι.\nΣτο Άγιον Όρος υπάρχει μια παλαιά και άγραφη παράδοση που λέει ότι κοντά στην κορφή του Αθωνα χειμώνα-καλοκαίρι ζουν, τρεφόμενοι από την ευχή, δώδεκα μοναχοί αόρατοι. Όταν ένας απ’ αυτούς κοιμηθεί, άλλος τον αντικαθιστά. Και η δωδεκάδα μένει πάντοτε ακεραία, χωρίς να της λείπει κανείς.\nΛέγεται ότι κάποιοι τους είδαν και αμέσως τους έχασαν. Κάποιοι άλλοι τους είδαν καιχάθηκαν μαζί τους. Ένας νέος υποτακτικός είδε έναν απ’ αυτούς. Διηγήθηκε στον γέροντά του το γεγονός και ο γέροντας του είπε «έπρεπε να τον ακολουθήσεις».\nΕίναι εύλογο βέβαια αυτή η αναφορά να γεννά υποψίες και δυσπιστίες, αφού έρχεται σε κατακόρυφη αντίθεση με την ανθρώπινη λογική μας. Πρόκειται ίσως για την πραγματικά δυσεύρετη στην εποχή μας εμπειρία των «χωμάτινων» ανθρώπων, ανθρώπων σαν εμάς, να ζουν μέσα στην άχρονη και άκτιστη αλήθεια του Αγίου Πνεύματος.\nΠρόκειται για βίωμα που δεν μπορεί να μεταδοθεί με λόγια, ούτε φυσικά να αποδειχθεί με μαθηματική -ή οποια- δήποτε άλλη- λογική.\nΝωρίς το απόγευμα, την πρώτη μέρα της άφιξης του, βγήκε για να περπατήσει στη μεγάλη παραλία. Απολάμβανε τη γαλήνη του τοπίου, χωρίς σκέψεις, όταν ξαφνικά βλέπει κάποιον να τρέχει με απίστευτη ταχύτητα, όπως μου είπε, προς το μέρος του και να κουνά τα χέρια του,σαν για να τραβήξει την προσοχή του. Δεν υπήρχαν άλλοι άνθρωποι εκείνη την ώρα σ’ εκείνο το σημείο.\nΠλησιάζοντας, ακούει να του φωνάζει με λαχτάρα: « Τρύφωνα… Τρύφωνα… είδα τον Θεό, μίλησα μαζί Του! Μεγάλη μέρα σήμερα…». Όταν έφτασε κοντά του σταμάτησε, τον κοίταξε στα μάτια και με άπλετο χαμόγελο τού είπε λαχανιασμένος απ’ το πολύ τρέξιμο: «Είμαι πολύ χαρούμενος σήμερα, Τρύφωνα, γι’ αυτό τρέχω…».\nΤι είναι αλήθεια αυτό που φυλάνε; Πάλι δεν θα βρούμε μία και μόνη απάντηση στο ερώτημα, αλλά διάφορες , όχι κατ’ ανάγκη ετερόκλητες μεταξύ τους, απαντήσεις. Ο π. Βασίλειος ο Ιβηρίτης αναφέρει ότι «φυλάνε», «κρατούν» τη ζωή την ίδια στο Αγιο Όρος και αποτελούν ευλογία για όλον τον κόσμο.\nΓια το λόγο αυτόν μάλιστα πιστεύεται ότι αποτελούν τη φυσική συνέχεια του αρχαιοελληνικού δωδεκάθεου , επιπλέον και για το λόγο της σύμπτωσης του αριθμού τους. Παρενθετικά δεν μπορώ να μην αναφέρω πως για άλλη μια φορά γίνεται αξιοσημείωτο το γεγονός ότι οι Αγιορείτες (και συνεπώς η ορθόδοξη παράδοση της οποίας είναι φορείς) δεν απορρίπτουν το αρχαίο ελληνικό πνεύμα, αλλά συνδέονται σε φυσική συνέχεια μαζί του και ιο αφομοιώνουν μετουσιώνοντας το σε νέα πραγματικότητα.\nΚαι μέσα από την «ανυπαρξία» τους μπορούν να παρέχουν σε όσους τους γνωρίσουν, όλα όσα δεν μπόρεσε κανένας σημαντικός ή ασήμαντος κοσμικός να τους παράσχει . Σημαντικότερο απ’ όλα: η πνοή της ελευθερίας. Δεν διδάσκουν με λόγια κανένα δόγμα ή αρχή πίστης, αλλά εμπνέουν με την ύπαρξη τους και μεταδίδουν την απίστευτη δύναμη τους απέναντι σε κάθε δουλική αναγκαιότητα.\nΠαραμύθι; Υπερβολή; Ψέμα υποκινούμενο από σκοταδιστές για χειραγώγηση των αφελών; Ίσως… Ίσως κι όχι... Αυτές οι ερωτήσεις μοιάζουν με το μεγάλο ερώτημα: «Υπάρχει Θεός»; Πώς να απαντηθεί με ναι ή όχι και πώς να αποδειχθεί η όποια απάντηση;\n« Απ’ το χαμόγελο του θαρρείς ξεχυνόταν όλου του κόσμου η αγάπη», μου είπε όταν επέστρεψε. «Δεν είπε τίποτα, μου έδωσε όμως τόση δύναμη όση δεν θα μου έδιναν όλες οι φιλολογίες μαζεμένες...», έλεγε συνεπαρμένος.\nΔεν Θεωρούν τον εαυτό τους μεταξύ των ζώντων . Δεν έχει, κατ’ αυτούς, καμμιά αξία η ύπαρξή τους. Ό,τι έχουν το οφείλουν στον Θεό. Ετσι καταλήγουν να είναι μια ανταύγεια καλωσύνης προς όλους, φανερώνοντας την αγάπη του Θεού προς τον κόσμο ολόκληρο. Αυτοί αγιάζουν το Όρος.\nΠΗΓΗ :PERIERGAA –\n1Greek Blog.: Φύλακες του Αγίου Όρους! Οι 12 Αόρατοι!! Αλήθεια η Μύθος;


ΑΚΤΙΝΕΣ: Παραβίασαν και τις πέντε κόκκινες γραμμές\nΗ καρδιά της Μακεδονίας είναι ελληνική, όσο κι αν σε διάφορες εποχές κατοικήθηκε και από άλλους λαούς. Βόρεια της ελληνικής Μακεδονίας, περιοχή όπου κατοικείται από Σλάβους και Αλβανούς, δημιουργήθηκε στα τέλη του 19ου αιώνα το ιδεολόγημα του μακεδονισμού, της Μεγάλης Μακεδονίας.\nΑυτό ακριβώς το ιδεολόγημα φαίνεται ότι προάγει η συμφωνία Αθήνας-Σκοπίων για μια Βόρεια Μακεδονία με μακεδονική εθνότητα και μακεδονική γλώσσα, υπογραμμίζουν κορυφαίοι πολιτικοί όπως ο Αντώνης Σαμαράς, ο Κώστας Καραμανλής, ο Ευάγγελος Βενιζέλος και η Ντόρα Μπακογιάννη, ο καθένας ασφαλώς με αποχρώσεις και διαφοροποιήσεις. Πρόκειται για την πρώτη, για την κυριότερη κόκκινη γραμμή που καμία κυβέρνηση δεν έπρεπε ποτέ να παραβεί.\nΚαι εξηγούμαστε: Παρά τις διαβεβαιώσεις και τις διαρροές του πρωθυπουργικού περιβάλλοντος και του ΥΠΕΞ, η εθνότητα και η γλώσσα αναφέρεται στη συμφωνία ως «Μακεδονική» (άρθρο 7) κι αυτό είναι εξαιρετικά επικίνδυνο γιατί πρακτικά σημαίνει ότι το ιδεολόγημα του 19ου αιώνα που επιζεί στα Σκόπια έως σήμερα για μια μεγάλη, πολυεθνική και ενιαία Μακεδονία θα αρχίσει να παίρνει σάρκα και οστά αμέσως μετά την αναγνώριση από την Ελλάδα μιας Βόρειας Μακεδονίας. Η ελληνική αναγνώριση έχει τεράστια σημασία, ακριβώς γιατί η ελληνική Μακεδονία βρίσκεται στην Ελλάδα. Επομένως, η ελληνική αναγνώριση ή μη μακεδονικής εθνότητας και γλώσσας έχει τη μέγιστη βαρύτητα για την εδραίωση ή τη ματαίωση του μακεδονισμού. Με τη συμφωνία αυτή, δηλαδή με τη σφραγίδα της Ελλάδας, μια «Βόρεια Μακεδονία» με εθνότητα και γλώσσα μακεδονική μπορεί να ισχυριστεί ότι αποτελεί την καρδιά μιας σύγχρονης Μακεδονίας που περιλαμβάνει άλλες γλώσσες και άλλους λαούς και φτάνει έως το Αιγαίο.\nΟι κρίσιμες αυτές όψεις ασφαλώς λαμβάνονται σοβαρά υπόψη τόσο από τον Κώστα Σημίτη, όσο και από τον Γιώργο Παπανδρέου που επί της αρχής έχουν ταχθεί υπέρ της επίλυσης. Ο κ. Σημίτης έχει αποφύγει να τοποθετηθεί δημόσια μέχρι στιγμής, μη θέλοντας να δημιουργήσει προβλήματα στο Κίνημα Αλλαγής, ενώ ο κ. Παπανδρέου χαρακτήρισε τη συμφωνία ως «αφετηρία» και επεσήμανε την ανάγκη να αποδοθεί μεγαλύτερη προσοχή στο ζήτημα της εθνότητας και της γλώσσας. Οσοι υποτιμούν τα Σκόπια ισχυριζόμενοι ότι δεν πρέπει να φοβόμαστε ένα αδύναμο κράτος, παραγνωρίζουν την τάση των αδύναμων κρατών να μετατρέπονται σε όργανα στα χέρια κρατών ισχυρότερων που θέλουν να προκαλέσουν ευρύτερες γεωπολιτικές ανακατατάξεις. Αλλωστε, ο γεωπολιτικός χρόνος είναι πολύ μεγαλύτερος του βιολογικού κι αυτό οι κυβερνήσεις πρέπει να το λαμβάνουν υπόψη.\nΔήλωση στον ΟΗΕ\nΤο πρωθυπουργικό επιχείρημα ότι δήθεν η Ελλάδα έχει αναγνωρίσει τη μακεδονική γλώσσα από το 1977 στον ΟΗΕ είναι λανθασμένο. Το 1977 η Γιουγκοσλαβία κατέθεσε στον ΟΗΕ έγγραφο γλωσσικού αυτοπροσδιορισμού που δεν χρειαζόταν έγκριση από τα άλλα κράτη-μέλη. Από τότε μέχρι σήμερα, κάθε δύο χρόνια όπως είθισται, η Ελλάδα καταθέτει δήλωση στον ΟΗΕ ότι δεν αναγνωρίζει τη μακεδονική γλώσσα. Η τελευταία δήλωση κατατέθηκε από το ΥΠΕΞ το 2017 επί υπουργίας Νίκου Κοτζιά! Κατά συνέπεια, έχουμε μια πρωτοφανή υποχώρηση από τις εθνικές θέσεις, αλλά και μια εθνική ομολογία ότι επί 40 χρόνια η Ελλάδα επέμενε σε κάτι που σήμερα εγκαταλείπει. Τέλος, η ελληνική επικύρωση μακεδονικής γλώσσας και μακεδονικής εθνότητας ανοίγει τον δρόμο για την ίδρυση Στέγης Μακεδονικού Πολιτισμού όχι μόνο στη Φλώρινα, αλλά και στην Εδεσσα, στην Καστοριά και στη Θεσσαλονίκη.\nΟι διαιρέσεις στην ελληνική Μακεδονία έχουν υποχωρήσει μόλις τα τελευταία 50 χρόνια, μετά την εδραίωση του ελληνικού στοιχείου που μετακινήθηκε από τον Εύξεινο Πόντο και τη Μικρά Ασία. Η συμφωνία αυτή επιστρέφει τη Μακεδονία σε εποχή αμφισβητήσεων και κοινωνικών και εθνικών κραδασμών και αναταράξεων. Για τους παραπάνω λόγους, όπως λέει συνομιλητής του προέδρου της Ν.Δ. που δεν φημίζεται για τις υπερβολές του, «έχει ξεπεράσει τη φαντασία των πάντων ότι η Ελλάδα δέχθηκε μακεδονική εθνότητα και γλώσσα».\nΤέλος, το Μέγαρο Μαξίμου επιχειρεί να εμφανίσει ως «επιτυχία» την αναγνώριση στη συμφωνία της αρχαίας ελληνικής κληρονομιάς στη Μακεδονία. Ομως, όπως διαβεβαιώνουν έμπειροι διπλωμάτες, τα Σκόπια πάντοτε αναγνώριζαν την αρχαία ελληνική κληρονομιά στη Μακεδονία. Εκείνο που δεν αναγνώριζαν ήταν τον ελληνικό χαρακτήρα της Μακεδονίας και αυτό κάνουν και σήμερα κατοχυρώνοντας για λογαριασμό τους γλώσσα και εθνότητα μακεδονική.\nΕλληνικός αλυτρωτισμός, εγκατάλειψη του erga omnes\nΗ δεύτερη εθνική κόκκινη γραμμή που παραβίασε η κυβέρνηση είναι η αποδοχή ύπαρξης ελληνικού αλυτρωτισμού, εφόσον η συμφωνία επιβάλλει και στις δύο χώρες να μην προβαίνουν σε ενέργειες αλυτρωτισμού (άρθρο 8). Αυτό πρακτικά σημαίνει ότι εάν η συμφωνία επικυρωθεί και εφαρμοστεί, τότε η δήλωση «η Μακεδονία είναι ελληνική» θα πρέπει να απαγορευτεί, διότι μπορεί να θεωρείται πρωτοβουλία αλυτρωτισμού και να καταδικάζεται. Δεχόμαστε, άρα, ότι η Μακεδονία δεν είναι μόνο ελληνική, επικυρώνουμε δηλαδή το ιδεολόγημα του μακεδονισμού ατόφιο και αυτούσιο, το οποίο φυσικά συνδέεται με την εξέγερση του Ιλιντεν το 1903 όταν ετέθη πρώτη φορά το όραμα της Μεγάλης Μακεδονίας που φτάνει ώς το Αιγαίο. «Εκεί που μας χρωστούσαν, μας πήραν και το βόδι», λέει βετεράνος πολιτικός, που δεν μπορεί να κρύψει τον θυμό του για τα «εθνικά κατορθώματα» της κυβέρνησης.\nΗ τρίτη κόκκινη γραμμή που παραβιάζεται από τη συμφωνία είναι η αποδυνάμωση και κατ’ ουσίαν η εγκατάλειψη του erga omnes, αφού, παρά τις διαβεβαιώσεις, η συμφωνία δεν το κατοχυρώνει. Στην εσωτερική έννομη τάξη, η ΠΓΔΜ θα εξακολουθεί να ονομάζεται «Μακεδονία» μέχρι να τελεσφορήσουν οι ενταξιακές διαπραγματεύσεις με την Ε.Ε. (δηλαδή σε 10-15 χρόνια). Μέχρι τότε το όνομα «Μακεδονία» θα χρησιμοποιείται χωρίς κανένα πρόβλημα και προφανώς θα έχει εγκαθιδρυθεί πλήρως. Κι αυτό δεν είναι παρά ακόμα μία επιτυχία των Σκοπίων στη διαπραγμάτευση, που αχρηστεύει το erga omnes. Το γεγονός ότι στους διεθνείς οργανισμούς και στις διμερείς σχέσεις με άλλες χώρες τα Σκόπια θα ονομάζονται «Βόρεια Μακεδονία» δεν αποτελεί «ελληνική επιτυχία». Γνώστες των διαπραγματεύσεων διαχρονικά διαβεβαιώνουν την «Κ» ότι για την αλλαγή του ονόματος στους διεθνείς οργανισμούς συμφωνούσαν εύκολα όλες οι προηγούμενες κυβερνήσεις των Σκοπίων (άλλωστε τώρα ονομάζονται με την προσωρινή ονομασία ΠΓΔΜ).\nΗ τέταρτη κόκκινη γραμμή είναι ότι τα πολύτιμα ανταλλάγματα της ένταξης στην Ε.Ε. και στο ΝΑΤΟ τα προσφέραμε χωρίς ουσιαστικά κανένα αντάλλαγμα. Οι ενταξιακές διαπραγματεύσεις με την Ε.Ε. και η πρόσκληση συμμετοχής στο ΝΑΤΟ θα προχωρήσουν χωρίς να ερωτηθούν ούτε ο ελληνικός λαός ούτε το ελληνικό Κοινοβούλιο που θα κληθεί απλώς να επικυρώσει κατόπιν εορτής όλα όσα θα έχουν δρομολογηθεί. «Πρόκειται ουσιαστικά για μια παγίδα που η ίδια η Ελλάδα έστησε στον εαυτό της», λένε οι ίδιες πηγές. Η πέμπτη κόκκινη γραμμή, αλλά όχι και αυτή με τη μικρότερη σημασία, είναι η πλήρης αδιαφορία που αποτυπώνεται στη συμφωνία για τα ελληνικά εμπορικά σήματα. Εκατοντάδες ελληνικά μακεδονικά προϊόντα θα βρεθούν σε μια «γκρίζα ζώνη» και αντί να προσδιοριστούν τα δικαιώματα στο πλαίσιο της Ε.Ε. (όπως είχε προνοήσει και απαιτήσει η κυρία Μπακογιάννη το 2008), θα πρέπει τώρα να συζητηθούν και να αποφασιστούν από διμερή επιτροπή, κάτι που σημαίνει στην πράξη ότι όλα θα ξεκινήσουν από μηδενική βάση. Πέντε μεγάλες εθνικές κόκκινες γραμμές, κατά συνέπεια, παραβίασε με τη συμφωνία η κυβέρνηση Τσίπρα και γι’ αυτό τον λόγο τόσο ο κ. Κυριάκος Μητσοτάκης όσο και σχεδόν όλοι οι πολιτικοί με γνώση του θέματος σε όλα τα κόμματα δεν προτίθενται να την αποδεχθούν, οδηγώντας την κυβέρνηση σε πλήρη κοινοβουλευτική και λαϊκή απομόνωση.\nΗ Ελλάδα του 2050 απέχει από σήμερα όσο περίπου απέχει και η Ελλάδα του 1990. Η ελληνική θέση στα Βαλκάνια προφανώς δεν θα αλλάξει σε δύο-τρία χρόνια από μια συμφωνία όπως αυτή που επαίρεται η κυβέρνηση ότι «επέτυχε». Ομως, η Ελλάδα και τα Βαλκάνια του 2050 προφανώς επηρεάζονται από τη σημερινή αναγνώριση «Βόρειας Μακεδονίας» με εθνότητα και γλώσσα μακεδονική.\nΟσοι οραματίζονται και απεργάζονται αλλαγή συνόρων στα Βαλκάνια, τώρα ή στο μέλλον, θα μπορούν να εκμεταλλευθούν το ιδεολόγημα του μακεδονισμού για να φέρουν σε σύγκρουση τις «δύο Μακεδονίες» ή, αντιθέτως, για να προωθήσουν την ιδέα μιας ενιαίας Μακεδονίας, ενός ομόσπονδου κράτους, ενός κράτους όπως εκείνο που θα μπορούσε να είναι η Κύπρος, ή όπως είναι το Βέλγιο. Δεν είναι αμελητέα η πιθανότητα να εμπεδωθεί σταδιακά η ιδέα μιας εθνικής ταυτότητας μακεδονικής, διακριτής και παράλληλης με την ελληνική, που δυνητικά θα μπορεί να αποτελέσει την «πρώτη ύλη» για την ίδρυση πολυεθνικού έθνους-κράτους. Στόχος ενός τέτοιου σχεδίου θα ήταν η αποδυνάμωση και διάσπαση της Ελλάδας στο πλαίσιο της αναδιάταξης του μεταπολεμικού δυτικού κόσμου που ήδη βρίσκεται σε εξέλιξη. Γι’ αυτό, όπως λένε οι οξυδερκείς μελετητές των γεωπολιτικών εξελίξεων, η συμφωνία που παρουσιάστηκε είναι επικίνδυνη και θα πρέπει να αποσυρθεί.


Η κυκλική οικονομία έχει να κάνει με τη μείωση των αποβλήτων και την προστασία του περιβάλλοντος | Epirus News\nΗ κυκλική οικονομία έχει να κάνει με τη μείωση των αποβλήτων και την προστασία του περιβάλλοντος\nΓράφει ο Σπύρος Κωνσταντόπουλος,\nΔημ. Σύμβουλος Δήμου Ιωαννιτών\nΚυκλική Οικονομία – πρόταση για τόνωση της ανταγωνιστικότητας, τη δημιουργία θέσεων εργασίας και την προώθηση της βιώσιμης ανάπτυξης έχει να κάνει με τη μείωση των αποβλήτων και την προστασία του περιβάλλοντος.\nΟι νομοθετικές προτάσεις της Ευρωπαϊκής Ένωσης για τα απόβλητα καθιερώνει φιλόδοξη και αξιόπιστη μακροπρόθεσμη διαδικασία για τη διαχείριση των αποβλήτων και την ανακύκλωση.\nΓια να εξασφαλιστεί η αποτελεσματική υλοποίησή τους, στη νέα πρόταση οι στόχοι σχετικά με τη μείωση των αποβλήτων συνοδεύονται από συγκεκριμένα μέτρα για την αντιμετώπιση των εμποδίων, καθώς και των διαφορετικών συνθηκών στα κράτη μέλη.\nΣτα βασικά στοιχεία της αναθεωρημένης πρότασης για τα απόβλητα περιλαμβάνονται τα εξής:\n– κοινός στόχος για όλη την ΕΕ για την ανακύκλωση του 65% των αστικών αποβλήτων έως το 2030.\n– δεσμευτικός στόχος σχετικά με την υγειονομική ταφή για τη μείωση της υγειονομικής ταφής απορριμμάτων στο 10% κατά το μέγιστο όλων των αποβλήτων ως το 2030.\n– απαγόρευση της υγειονομικής ταφής των χωριστά συλλεγόμενων αποβλήτων καθώς και προώθηση οικονομικών μέτρων αποθάρρυνσης υγειονομικής ταφής.\n– κοινός στόχος για όλη την ΕΕ για την ανακύκλωση του 75% των απορριμμάτων συσκευασίας έως το 2030.\nΈτσι είναι επιτακτική ανάγκη ανακύκλωσης των αποβλήτων της περιοχής μας αναφέρει ο Πρόεδρος του Φορέα Στερεών Αποβλήτων Νομού Ιωαννίνων Σπύρος Κωνσταντόπουλος.\nΣτόχος είναι η ανακύκλωση να γίνει μέρος της καθημερινότητας όλων των πολιτών με αδιαμφισβήτητα οφέλη για το περιβάλλον, την οικονομία και απαραίτητη προϋπόθεση για τη διατήρηση της οικολογικής ισορροπίας του πλανήτη μας.\nΜε τα οφέλη της ανακύκλωσης αστικών αποβλήτων όπως:\n1. Μείωση των αστικών αποβλήτων που πρέπει να συλλέγονται από τους Δήμους και να μεταφέρονται στον Χώρο Υγειονομικής Ταφής.\n2. Συνεισφορά στην εξοικονόμηση πρώτων υλών και ενέργειας, που συνήθως είναι μη ανανεώσιμες (πετρέλαιο, μεταλλεύματα κλπ.) παρέχοντας και οικονομικά οφέλη στην ελληνική κοινωνία που σε μεγάλο μέρος εισάγει πρώτες ύλες και ενέργεια.\n3. Καθαρότερο Περιβάλλον\n4. Δημιουργία νέων θέσεων εργασίας.\n5. Προσφορά στον πολιτισμό, καθώς συμβάλλει στη δημιουργία μιας έμπρακτης περιβαλλοντικής συνείδησης.\n6. Θετική συμβολή στην αγοραστική δύναμη των πολιτών\n7. Βελτίωση μεγεθών της Εθνικής Οικονομίας\n– Έτσι με την ανακύκλωση δημιουργούνται νέες θέσεις εργασίας, τόνωση της ανταγωνιστικότητας και την προώθηση της βιώσιμης ανάπτυξης. Κατά συνέπεια η ανακύκλωση είναι αναγκαία και επιβάλλεται.\nΙωάννινα, Ιωάννινα ανακύκλωση, Κυκλική Οικονομία, Σπύρος Κωνσταντόπουλος, ανακύκλωση, στερεά απόβλητα\n← Ιωάννινα: Διεθνές Επιστημονικό Συνέδριο EPOQUE\nΜε γεμάτο θέατρο συνεχίζονται οι παραστάσεις των ερασιτεχνικών ομάδων της Ηπείρου →


Ακρόαση χορευτών μπαλέτου πραγματοποιεί η Εθνική Λυρική Σκηνή - Art Magazine\nΤετάρτη, 11 Απριλίου 2012 10:28\nΤην Δευτέρα, 14 Μαΐου 2012 και ώρα 10.30π.μ. στα στούντιο της Εθνικής Λυρικής Σκηνής (Αρχιμήδους 16, Ταύρος Τ.Κ. 177-78), θα πραγματοποιηθεί ακρόαση για χορευτές μπαλέτου.\n• Δικαίωμα συμμετοχής στις ακροάσεις έχουν όσοι έχουν γεννηθεί από την 1η Ιανουαρίου 1984 και μέχρι την 31η Δεκεμβρίου 1992.\n• Όλοι οι υποψήφιοι θα εξεταστούν στο μάθημα κλασικού μπαλέτου. Απαιτείται καλή τεχνική κατάρτιση στον κλασικό χορό.\n• Οι γυναίκες θα πρέπει να έχουν μαζί τους τις πουέντ τους (pointe shoes).\n• Όλοι οι χορευτές θα πρέπει να έχουν προετοιμάσει ένα σόλο της επιλογής τους προς παρουσίαση, εφόσον τους ζητηθεί.\n• Οι υποψήφιοι από χώρες του εξωτερικού θα πρέπει να έχουν δικαίωμα εργασίας στην Ελλάδα (Ε.Ε.).\n• Τα συμβόλαια θα είναι διάρκειας ενός (1) έτους.\n• Οι ακροάσεις ξεκινούν στις 10:30π.μ. ακριβώς.\nΟι ενδιαφερόμενοι παρακαλούνται να υποβάλουν αίτηση υποψηφιότητας έως και την Δευτέρα, 7 Μαΐου 2012, ώρα 14.00, στο Πρωτόκολλο της Ε.Λ.Σ., το οποίο βρίσκεται στα Γραφεία Διοίκησης (Πανεπιστημίου 39, 3ος όροφος, 105 64, Αθήνα), κατά τις ώρες 08.00 – 14.00, από Δευτέρα έως Παρασκευή (τηλ. επικοινωνίας 210 3711200).\nΟι ενδιαφερόμενοι μπορούν να λάβουν τη σχετική αίτηση υποψηφιότητας από το Πρωτόκολλο της Ε.Λ.Σ. ή ηλεκτρονικά από τον διαδικτυακό τόπο www.nationalopera.gr .\nΠληροφορίες : κα. Μαίρη Μπισμπίκη, Τηλ. 210 3615121


Πέμπτη 27 Ιανουαρίου 2022 - 12:50\nΑπό Newsroom\t Στις 09:16, 8 Δεκ 2021\nSanta Run © Πελαγία Καρανικόλα / Δελτίο Τύπου\nΤο Santa Run επιστρέφει στο ΟΑΚΑ «Σπύρος Λούης». Σε μία άκρως εορταστική ατμόσφαιρα, λίγο πριν από τα Χριστούγεννα, η 7η κατά σειρά διοργάνωση χριστουγεννιάτικου αγώνα δρόμου θα πραγματοποιηθεί την Κυριακή, 12 Δεκεμβρίου στις 10:30 το πρωί.\nΜε σημείο αφετηρίας και τερματισμού την είσοδο του Holmes Place Outdoor Club στο ΟΑΚΑ Σπύρος Λούης, στα γήπεδα αντισφαίρισης, θα πραγματοποιηθεί μια συμβολική διαδρομή 2 χιλιομέτρων, όπου μικροί και μεγάλοι θα έχουν την ευκαιρία να τρέξουν, να διασκεδάσουν και να μπουν για τα καλά στο εορταστικό κλίμα της εποχής, ντυμένοι Αγ. Βασίληδες. Μάλιστα, ύστερα από αίτημα πολλών γονέων, φέτος για πρώτη φορά θα υπάρχουν και παιδικές στολές για τους λιλιπούτειους δρομείς.\nΤο Santa Run θα πραγματοποιείται με συν-διοργανωτές το ΟΑΚΑ «Σπύρος Λούης» και τα Holmes Place, ενώ οι συμμετοχές ανοίγουν την Παρασκευή 3 Δεκεμβρίου για περιορισμένες θέσεις. Η διοργάνωση θα διεξαχθεί σε απόλυτη συμφωνία με τα υπάρχοντα υγειονομικά πρωτόκολλα.\nΟ Γενικός Συντονιστής του ΟΑΚΑ «Σπύρος Λούης», κ. Κωνσταντίνος Χαλιορής δήλωσε: «Είναι μεγάλη χαρά για εμάς το Ο.Α.Κ.Α να συνδιοργανώνει και να συμμετέχει σε πρωτοβουλίες με έντονο κοινωνικό χαρακτήρα. Δεν υπάρχει τίποτα πιο όμορφο από το να γεμίζεις τα παιδιά με χαμόγελο, την πιο φωτεινή εποχή του χρόνου».\nΟ Γενικός Διευθυντής των Holmes Place, Παναγιώτης Μπάζος : «Είμαστε πολύ χαρούμενοι για την επιστροφής της διοργάνωσης του Santa Run στο Ο.Α.Κ.Α «Σπύρος Λούης», που έχει αλλάξει ριζικά και ελπίζουμε σε ένα sold out, για την όσο το δυνατόν μεγαλύτερη ενίσχυση του MAKE A WISΗ».\nΕπιπρόσθετες πληροφορίες: Το κόστος συμμετοχής είναι 12 ευρώ για ενήλικες και παιδιά (όπου περιλαμβάνεται η στολή του Άη Βασίλη). Οι εγγραφές πραγματοποιούνται σε ένα από τα παρακάτω Holmes Place Clubs:\nHolmes Place Maroussi (Αγίου Κωνσταντίνου 40, τηλέφωνο επικοινωνίας – 2106196791)\nHolmes Place Glyfada (Γρ. Λαμπράκη 83, τηλέφωνο επικοινωνίας – 2109690096)\nHolmes Place Athens (Σταδίου 4 & Βουκουρεστίου, τηλέφωνο επικοινωνίας – 2103259400)


Μουσείο Μάνερχαϊμ (Ελσίνκι, Φινλανδία) - Κριτικές\nΜουσείο Μάνερχαϊμ, Ελσίνκι - Κριτικές\nΕλσίνκι: Όλα τα εστιατόρια Εστιατόρια κοντά στο αξιοθέατο Μουσείο Μάνερχαϊμ\nΕλσίνκι: Όλες οι δραστηριότητες Δραστηριότητες κοντά σε: Μουσείο Μάνερχαϊμ\nΑναζήτηση Ευρώπη›Φινλανδία›Uusimaa›Ελσίνκι›Ελσίνκι Αξιοθέατα›Μουσείο Μάνερχαϊμ\n185 κριτικές Νο 29 από 277 στην κατηγορία δραστηριότητες για: Ελσίνκι Ιστορικές Τοποθεσίες, Εξειδικευμένα Μουσεία, Μουσεία, Μνημεία και Αξιοθέατα Γράψτε μια κριτική\nΝα εμφανιστούν επίσης ΧάρτηςΔορυφορικός Έχει γίνει παύση των ενημερώσεων χάρτη. Μεγεθύνετε για προβολή ενημερωμένων πληροφοριών. Επαναφορά ζουμ Γίνεται ενημέρωση του χάρτη… Επιστροφή στον χάρτη Λήψη οδηγιών Διεύθυνση: Kalliolinnantie 14, Ελσίνκι 00140, Φινλανδία Αριθμός τηλεφώνου:\n+358 3 5809635443 Ιστότοπος Βελτίωση αυτής της καταχώρισης\nΣας ευχαριστούμε για τη βαθμολογία σας Η κριτική γράφτηκε πριν από 2 εβδομάδες Mielikki68, Kauniainen, Φινλανδία\nHabitationΕλσίνκι, Uusimaa0.7 km από Μουσείο ΜάνερχαϊμΠροβολή τιμών Fabian Hotel1.065 Κριτικές Ελσίνκι, Uusimaa0.8 km από Μουσείο ΜάνερχαϊμΠροβολή τιμών Scandic Grand Marina1.994 Κριτικές Ελσίνκι, Uusimaa0.8 km από Μουσείο ΜάνερχαϊμΠροβολή τιμών Hotel F6239 Κριτικές Ελσίνκι, Uusimaa1.0 km από Μουσείο ΜάνερχαϊμΠροβολή τιμών Hotel Lilla Roberts347 Κριτικές Ελσίνκι, Uusimaa1.0 km από Μουσείο ΜάνερχαϊμΠροβολή τιμών Hotel Haven911 Κριτικές Ελσίνκι, Uusimaa1.0 km από Μουσείο ΜάνερχαϊμΠροβολή τιμών Περισσότερα Hotel Katajanokka1.463 Κριτικές Ελσίνκι, Uusimaa1.0 km από Μουσείο ΜάνερχαϊμΠροβολή τιμών Hotel Rivoli Jardin357 Κριτικές Ελσίνκι, Uusimaa1.0 km από Μουσείο ΜάνερχαϊμΠροβολή τιμών Anna Hotel311 Κριτικές Ελσίνκι, Uusimaa1.1 km από Μουσείο ΜάνερχαϊμΠροβολή τιμών Λιγότερα Μουσείο Μάνερχαϊμ: Ξενοδοχεία εκεί κοντά Ποια ξενοδοχεία στην περιοχή Ελσίνκι έχουν έκπτωση;\nΑπαλοιφή όλων Μουσείο Μάνερχαϊμ: Ξεκινήστε την κριτική σας Επιλέξτε μια βαθμολογία\nΕνημέρωση καταχώρισης… Μουσείο Μάνερχαϊμ: Οι ταξιδιώτες που ενδιαφέρθηκαν γι' αυτό το μέρος είδαν επίσης\nΜουσείο Μάνερχαϊμ: Έχετε πάει; Μοιραστείτε τις εμπειρίες σας! Γράψτε μια κριτική\nΑυτές είναι οι ερωτήσεις που υπέβαλαν οι προηγούμενοι επισκέπτες, με απαντήσεις από τους εκπροσώπους αυτού του χώρου (Μουσείο Μάνερχαϊμ) και άλλους επισκέπτες.\n1 ερώτηση Κάντε μια ερώτηση Έχετε απορίες; Λάβετε απαντήσεις από το προσωπικό αυτού του χώρου (Μουσείο Μάνερχαϊμ) και από προηγούμενους πελάτες.\nΟδηγίες δημοσίευσης Λάβετε ειδοποιήσεις για τις νέες απαντήσεις στις ερωτήσεις σας. Ρωτήστε Συνηθισμένες ερωτήσεις: Απαιτείται αγορά εισιτηρίου για τα βρέφη; Πώς μπορώ να φτάσω με δημόσια συγκοινωνία; Διαθέτει εστιατόριο ή καφέ; Κοντά σε: Μουσείο Μάνερχαϊμ Κοντινά αξιοθέατα με τη μεγαλύτερη βαθμολογία 1.149 Κριτικές Old Market Hall\n905 Κριτικές Viking Line - Day Cruises\n885 Κριτικές Tallink and Silja Line - Cruises


Αληθινό περιστατικό σε παραλία: «Έτσι μεγαλώνουν τα παιδιά τους κάποιοι Ελληνάρες» ~ Loutrakiblog.gr\nΧθες, βρέθηκα στην παραλία. Καθώς ετοιμαζόμουν να βουτήξω, ακούω κάτι παιδιά, θα ήταν δεν θα ήταν 10 ετών, να προσφωνούν το ένα το άλλο με κοσμητικά επίθετα όπως «μαλάκας» και «βλάκας»....\nΑνέβαλα τη βουτιά και πήγα κοντά τους. Τα ρώτησα τα ονόματά τους και πόσο ετών είναι.\n«Γιώργος» μου απάντησε το ένα παιδί και «Νίκος» το άλλο.\nΕκείνη τη στιγμή εξοργίστηκα. Όχι γιατί μπροστά μου είχα έναν ηλίθιο, αλλά γιατί αυτός ο ηλίθιος, ο οποίος ήταν πατέρας, έδωσε το χείριστο δυνατό παράδειγμα στα παιδιά. Ήθελε να υποδυθεί το μάγκα, προκειμένου να τύχει της προσοχής του γιού του. Μάλλον αγνοεί ότι τα παιδιά δεν θέλουν «μάγκες» γονείς, αλλά γονείς με ήθος.\nΓονείς που θα τούς δώσουν ουσιαστική προσοχή. Τον ηλίθιο δεν τον έβρισα. Θα ήταν πολύ άσχημο να υποβαθμίσω τον πατέρα του παιδιού. Όμως, έπραξα το καθήκον μου. Και τα παιδιά κατάλαβαν.\nΕυγε στον κυριο που τοποθετήθηκε νομίζω,πολυ πολυ σωστά\n7 Αυγούστου 2017 - 4:07 μ.μ.


«Το σημερινό δεν είναι λάιβ, είναι γιορτή».\nΑυτά τα λόγια βγήκαν αβίαστα από τα χείλη του Saske, ενός από τους πλέον επίκαιρους ράπερ της χώρας, λίγα δευτερόλεπτα πριν πει το μεγαλύτερό του χιτ “Ξέρω Μάνα”, των 13 εκατομμυρίων views στο YouTube. Ένα τραγούδι που, εν μια νυκτί, τον κατέστησε από φέρελπι MC σε αστέρα της «εδώ και τώρα» trap σκηνής. Έκτοτε, τα κομμάτια του καβατζώνουν συχνά-πυκνά τα εφτά ψηφία στις streaming υπηρεσίες, ενώ ο ίδιος εξασφάλισε μια συμφωνία με την Adidas, η οποία τον έχρισε ως το ελληνικό πρόσωπο του γίγαντα της αθλητικής ένδυσης και υπόδησης. Έχει δει έτσι τον εαυτό του να πρωταγωνιστεί σε ηλεκτρονικές σελίδες μεγάλης αναγνωσιμότητας.\nΜε όλα αυτά στη φαρέτρα του, θα περίμενε κανείς τον Καβαλιώτη ράπερ να γεμίσει ασφυκτικά κάθε γωνιά του Gagarin, το βράδυ του περασμένου Σαββάτου. Κάτι τέτοιο, όμως, δεν συνέβη: το πίσω μέρος του χώρου ήταν σχεδόν άδειο, ενώ το επάνω παρέμεινε κλειστό για το κοινό, φιλοξενώντας τους VIP καλεσμένους. Απογοητευτική αν μη τι άλλο προσέλευση, δεδομένης της προβολής που απολαμβάνει ο Saske και των επιτυχιών που σημειώνει.\nΗ παρουσίαση πάντως του πρώτου του δισκογραφικού πονήματος, Saskepticism Vol. 1 διέθετε παλμό, πάθος και ενθουσιώδεις αντιδράσεις από τον σκληρό πυρήνα του κοινού του, που είχε συρρεύσει στον χώρο μπροστά από τη σκηνή. Εκεί δηλαδή όπου άναψαν και κάποια καπνογόνα στο “Ποιος”, το οποίο, παρ' όλο που δεν περιλαμβάνεται στο άλμπουμ, απέδειξε ότι έχει κάνει το δικό του γκελ στους εγχώριους υποστηρικτές της trap. Ο Saske ξεκίνησε ωστόσο το live κάπως νωχελικά, με μεγάλες παύσεις μεταξύ των κομματιών, διακοπές για νερό, αλλά και για ανάσες. Εν τέλει όμως βρήκε ρυθμό και ανέβασε στροφές, από τη μέση και μετά.\nΜε την εικόνα της βραδιάς να αλλάζει λοιπόν άρδην, είδαμε τον 21άχρονο trapper να ζητάει να ανοίξουν pits στο κοινό υπό τους ήχους επιλογών όπως τα “Headshot”, “Ένστικτο” και “Copy Paste”, ενώ έδωσε και μικρόφωνο στους θεατές για να τραγουδήσουν κι εκείνοι μέρος των κομματιών του. Έκανε επίσης κι ένα μίνι stage dive, επιδεικνύοντας την ενέργεια που τον διακρίνει επάνω στο σανίδι.\nΤα sing-alongs πήγαιναν κι έρχονταν σε τραγούδια όπως τα “10 Ευρώ”, “Άλλο Ένα Χιλιάρικο” και “Λούβρο”, τα κορμιά λικνίζονταν και πάλλονταν σε χορευτικές επιτυχίες όπως τα “Cyan” και “Χόρεψε Μαζί Μου”, ενώ σε δυναμίτες όπως τα “Boss Moves” και “Sportex” τα κινητά σχημάτισαν ένα νοητό τείχος κάτω από τη σκηνή, καθώς όλοι προσπαθούσαν να καταγράψουν τη στιγμή για το επόμενο story τους στο Instagram.\nTo "Sportex" το είπε μάλιστα παρέα με τον Mente Fuerte, ο οποίος έδωσε το παρών στο Gagarin κι έμεινε επί σκηνής, για να παρουσιάσει και μερικές δικές του επιτυχίες. Μεταξύ αυτών και τα “Caliente” και “Μαύρο Range”, τα οποία γνώρισαν ασφαλώς ενθουσιώδη υποδοχή.\nΤο λάιβ τελείωσε ακριβώς όπως ξεκίνησε. Με ένα encore δηλαδή του “Mafia”, που ακούστηκε για δεύτερη φορά, προτού ο Saske κατεβάσει από τους VIP και φέρει από τα παρασκήνια όλους τους συντελεστές του Saskepticism Vol. 1, ώστε να βγάλουν μια αναμνηστική φωτό με φόντο όσους θεατές είχαν παραμείνει στο Gagarin.\nΉταν λοιπόν μια βραδιά-ενθύμιο της παρουσίασης του πρώτου του δίσκου, η οποία άφησε υποσχέσεις για έναν ράπερ που δείχνει να μπορεί να ανταπεξέλθει με την ίδια ευκολία σε χορευτικές επιτυχίες, trap cuts ή πιο παραδοσιακές χιπ χοπ φόρμες. Μοιάζει έτοιμος να μπει στην πρώτη κατηγορία της εγχώριας σκηνής ο Saske, βοηθούμενος και από το γεγονός ότι ο trap ήχος κερδίζει όλο και περισσότερο σε δημοφιλία, ειδικά στις νεότερες ηλικίες.


Τι είναι λοιπόν η Οζονοθεραπεία και το ιατρείο πόνου - Αναλυτικό βίντεο\nΤι είναι λοιπόν η Οζονοθεραπεία και το ιατρείο πόνου – Αναλυτικό βίντεο\nΑρχική » Ροή Ειδήσεων » Τι είναι λοιπόν η Οζονοθεραπεία και το ιατρείο πόνου – Αναλυτικό βίντεο\nΗ ιατρική χρήση του όζοντος, δηλ η οξυγονο-οζονοθεραπεία, χρησιμοποιείται πάνω από πενήντα χρόνια σε πολλές χώρες της Ευρώπης (Γερμανία, Αυστρία, Ιταλία, Ρωσία), αλλά και στην Κούβα και σε πολλές ανατολικές και Ασιατικές χώρες. Η διεθνής επιστημονική επιτροπή για την οζονοθεραπεία (International Scientific Committee of Ozonotherapy, www.isco3.org) τον Ιούνιο του 2010, επ’ ευκαιρίας του παγκόσμιου συνεδρίου, συνέταξε και εξέδωσε και τις κατευθυντήριες οδηγίες, για την ιατρική χρήση της οζονοθεραπείας.\nΠαρόλο που η θεραπεία αυτή χρησιμοποιείται στην Ελλάδα εδώ και μια εικοσαετία, μόλις πρόσφατα η μέθοδος της οζονοθεραπείας εντάχθηκε στις σύγχρονες ιατρικές μεθόδους που χρησιμοποιούνται και στην Ελλάδα.\nΌπως αναφέρει και ο γιατρός κ. Τριανταφύλλου Χρήστος η Οζονοθεραπεία χρησιμοποιήθηκε για την αντιμετώπιση πολλών ασθενειών από τις αρχές του αιώνα. Στην ιατρική, χρησιμοποιείται σαν μίγμα οξυγόνου και όζοντος (Ο2/Ο3) και ονομάζεται ιατρικό όζον. Βασισμένο στην απολυμαντική του δράση, εγγυάται ασφάλεια χωρίς τοξικότητα ή φαρμακευτικές αλληλεπιδράσεις και δεν προκαλεί αλλεργικές αντιδράσεις, εφόσον βέβαια εφαρμοστεί σωστά.\nΣτην συνέχεια μας ανέφερε σε ποιες παθήσεις εφαρμόζεται η οζονοθεραπεία\nΑισθητική ιατρική: για ρυτίδες, κυτταρίτιδα, “ψωμάκια», ευρυαγγείες και λεμφοΐδημα των κάτω άκρων.\nΟρθοπεδική: για αρθρίτιδα, οσφυαλγία –ισχιαλγία, αυχενικό σύνδρομο, κήλη μεσοσπονδυλίου δίσκου, τενοντίτιδες.\nΔερματολογία: για έρπη, δερματίτιδες εξ επαφής, ακμή, μυκητιάσεις, εκζέματα ψωριάσεις και αντιγήρανση.\nΠαθολογία: για αλλοιώσεις των συστατικών του αίματος, ηπατίτιδες, γαστρίτιδες, δυσκοιλιότητες, ελκώδη κολίτιδα και σύνδρομο του Crohn.\nΑγγειολογία: για αρτηριοπάθειες, φλεβική ανεπάρκεια, κιρσούς των κάτω άκρων, φλεβική θρόμβωση, διαβητικά έλκη, κατακλίσεις και γάγγραινα. Βελτιώνει την κυκλοφορία του αίματος και την οξυγόνωση των ιστών.\nΑλλεργίες: Εφαρμόζεται για την αποτοξίνωση του οργανισμού και την κινητοποίηση του μεταβολισμού.\nΕφαρμόζεται για την τόνοση του ανοσοποιητικού συστήματος και την αύξηση ενέργειας του οργανισμού μας.\nΕφαρμόζεται για την «αναζωογόνηση» του οργανισμού, την βελτίωση της διάθεσης, και για την δημιουργία αισθήματος Ευεξίας.\nΔιέγερση του ανοσοποιητικού συστήματος και της ενδογενούς αντιοξειδωτικής άμυνας του οργανισμού για παθήσεις, όπως σκλήρυνση κατά πλάκας, Νόσος Parkinsonκα. Μειώνει τις επιβλαβείς συνέπειες της ανεξέλεκτης δράσης του ανοσοποιητικού συστήματος στο Κεντρικό Νευρικό Σύστημα.\nΣτην Ογκολογία. Στις διάφορες μορφές καρκίνου – κακοήθειας, έχουμε χαμηλά επίπεδα οξυγόνωσης των κυττάρων. Η οζονοθεραπεία διεγείρει το Ανοσοποιητικό σύστημα του οργανισμού, κάνει το ph του σώματός μας από όξινο – αλκαλικό και προστατεύει με τον τρόπο αυτό τη σωστή λειτουργία των ανθρώπινων κυττάρων. Έχει αποδειχθεί επιστημονικά ότι η οζονοθεραπεία “Μπλοκάρει” τα κακοήθη κύτταρα, δημιουργώντας αφιλόξενο για αυτά περιβάλλον.\nΣτην κατάθλιψη, στην Γηριατρική,στους αθλητές και σε υγιή άτομαΑυξάνει την κυτταρική ενέργεια (ATP) και μετακινεί προς τα δεξιά την καμπύλη της αιμοσφαιρίνης με μεγαλύτερη απόδοση Ο2 στους ιστούς με αποτέλεσμα να αυξάνεται η ελαστικότητατα της κυτταρικής μεμβράνης των ερυθρών και να διευκολύνεται η ροή τους στα τριχοειδή αγγεία. Τελικό αποτέλεσμα μεγαλύτερη αιμάτωση των ιστών, μεγαλύτερη οξυγόνωση, μεγαλύτερη απόδοση οργανισμού.\nΕνώ ο κ. Τριανταφύλλου τόνισε πως η οζονοθεραπεία είναι μια ιατρική πράξη, πρέπει να εφαρμόζεται αποκλειστικά από πιστοποιημένους γιατρούς με εξειδικευμένη γνώση του αντικειμένου, προϋποθέτει ενδελεχή λήψη ιστορικού, κλινική αξιολόγηση και εξατομικευμένο θεραπευτικό πρόγραμμα.\nΕνώπιον "Θεού – Πολεμικών Σημαιών παρέδωσε το αιματοποτισμένο χώμα στον Διοικητή της σημερινής 29ης Ταξιαρχίας Πεζικού "ΠΟΓΡΑΔΕΤΣ"\nΤο πιο σύντομο τεστ IQ στον κόσμο: 3 μόνο ερωτήσεις\nΈβρος: Ενημέρωση κοινού σχετικά με τις ενδιάμεσες εκπτώσεις


Κάπα Βρεφική Β-24 Somon Astron One Size\nΚάπα Βρεφική Β-24 Somon Astron One Size (Κωδ.: 858113)\nΕπιλέξτε τη βρεφικήκάπα Β-24πουθα ξετρελάνει το μωράκι σας με τοεκπληκτικό σχέδιό της. Διαθέτει διακριτικό κέντημα κια ρελάκι περιμετρικά. Οι βρεφικές κάπες της εταιρείας Astron ξεχωρίζουν για την απαλότητα και την απορροφητικότητα τους. Θα συντροφεύουν το αγγελούδι σας σε κάθε του μπάνιο.\nΠόντσο Βρεφικό 2936 Pink G.P.C. One Size Designdrops\nΠαπλωματοθήκη Κούνιας Σετ Baby Flannel Solid 3100 Cotton Viopros (120x160) 1Τεμ - LILAC BlancdeBlanc.gr\nΜπουρνούζι Βρεφικό Princess Ρόζ DimCol No 4 Designdrops\nΚουνουπιέρα Βρεφική Des. Bella Anna Riska Κούνιας 175x450cm Designdrops\nΠάνα χασέ Carot ροζ Abo Agora\nKentia Βρεφική Παπλωματοθήκη Πάντα Σετ Momo 14 Pink Agora\nΜπουρνούζι κάπα με κουκούλα Hard Day Pink IroKids\nΠαπλωματοθήκη Βρεφική Butterfly 57 Green DimCol 120x160cm Designdrops\nΚάπα Βρεφική Des. 145 Up Up And Away Baby Oliver One Size Designdrops\nMuslinlife Baby Pillow Newborn Head Protection Cushion Baby Bedding Infant Nursing Pillow Toddler Sleep Positioner Anti Roll(Colored letters) olla\nΚουνουπιέρα Pali Savana Boutique Bebe plus


Ενας Σικελός στο Βυζαντινό – Χριστιανικό Μουσείο - in.gr\nΔημοσίευση: 11 Σεπ. 2017,23:38 |\n«Το έργο του Alfredo Romano προκαλεί το ''φανέρωμα'' της αλήθειας και της ''διανοιγόμενης'' ισχύος της αρετής, του ήθους και κυρίως της αυτο-γνωσίας» αναφέρει επίσης η Σ. Παππά στον κατάλογο της έκθεσης στο Βυζαντινό – Χριστιανικό Μουσείο. «Ανήκει στον χώρο της ασκητικής πειθαρχίας, της ευγένειας, του ήθους και της εσωτερικής ανατένισης».\nΔιάρκεια έκθεσης: 12 Σεπτεμβρίου - 12 Νοεμβρίου


Σινεφίλια [Cinephilia.Gr] - Αναζητώντας τις ιδέες: Διαλογισμός και δημιουργικότητα\nCatching the Big Fish:Meditation, Consciousness, and Creativity\nΕκδόσεις Tarcher/ Penguin\nΜε αφετηρία τις εικαστικές τέχνες αλλά τελική κατάληξη τον κινηματογράφο, ο David Lynch εδώ και 30 χρόνια με επιμονή ακολουθεί τη δική του μοναχική πορεία. Αν και σ’ αυτή πάντα μπορούν να εντοπισθούν ίχνη μιας λαμπρής παράδοσης –το Χόλιγουντ των φιλμ νουάρ και των μιούζικαλ στις δεκαετίες του 40 και 50– ωστόσο αποκλίνει από τη μέση οδό. Ο David Lynch σταδιακά απομακρύνθηκε από τις συμβάσεις του χολιγουντιανού σινεμά για να κατασκευάσει το δικό του προσωπικό σύμπαν, ένα σινεμά sui generis. Στις ταινίες του, καθώς περνά ο χρόνος όλο και περισσότερο, δεν υπάρχει μια αφήγηση που υπακούει σε νόμους και κανόνες. Υπακούοντας στην άναρχη λογική ενός ονείρου, έκφραση της οργιαστικής φαντασίας του ασυνείδητου, οι ταινίες του David Lynch (INLAND EMPIRE, Mulholland Drive, Lost Highway, Eraserhead) αμφισβητούν κάθε ορθολογιστική οργάνωση της αφήγησης και της δραματικής πλοκής. Μοιάζουν ως σκηνές ενός ονείρου (ή ενός εφιάλτη αν προτιμάτε) στο οποίο σταδιακά βυθίζεται ο θεατής.\nΤο δέλεαρ είναι οι σινεφίλ αναφορές (κυρίως στο νουάρ), μια απατηλή αίσθηση οικείου –ή καλύτερα ένα déjà vu. Αυτές οι αναφορές δημιουργούν ένα «feeling», ένα συναισθηματικό περιβάλλον στο οποίο ο θεατής βυθίζεται αισθανόμενος ασφάλεια, για να έρθει όμως αργότερα αντιμέτωπος με τις διαταραχές, τα πάθη και τις μανίες της ψυχής. Το ανοίκειο, η παραίσθηση και το ονειρικό είναι συστατικά στοιχεία αυτού του κόσμου και ο θεατής γρήγορα βρίσκεται παγιδευμένος σε κάτι που θα μπορούσε να ‘ναι και η κόλαση του Δάντη. Σαγηνεμένος από την άναρχη ελευθερία της φαντασίας, ο θεατής συχνά τελεί εν απορία, βρίσκεται στο κενό. Αναζητά απεγνωσμένα μια απάντηση στα ερωτήματα και στις απορίες που του δημιουργεί η αφήγηση, προσπαθεί εκ των ενόντων να καλύψει τα κενά.\nΤο βιβλίo Catching the Big Fish-Meditation, Consciousness, and Creativity επιχειρεί να προσφέρει κάποιες απαντήσεις στον μονίμως τελούντα εν απορία θεατή: Εδώ ο αναγνώστης θα βρεθεί αντιμέτωπος με τα μυστικά της δημιουργίας. Καταρχάς σ’ αυτό ο David Lynch, μ’ ένα τρόπο ελλειπτικό, εκθέτει όψεις της καλλιτεχνικής του διαδρομής: η σχέση του με την ζωγραφική, οι απαρχές της σκηνοθετικής του καριέρας, οι σκηνοθέτες που τον επηρέασαν (Billy Wilder, Federico Fellini, Stanley Kubrick), η φιλοσοφία του για την τέχνη και τον κινηματογράφο. Παράλληλα όμως αποκαλύπτει και κάτι ουσιαστικότερο: πως κτίζει το προσωπικό του σύμπαν, από πού προέρχονται τα συστατικά του στοιχεία. Αποκαλύπτει, για πρώτη φορά τόσο αναλυτικά, τη μέθοδο εργασίας του: τον υπερβατικό διαλογισμό. Απαλλαγμένος από κάθε θρησκευτική αναφορά –αν και το βιβλίο βρίθει αναφορών σε βιβλία ινδουιστικής θεολογίας, -ο υπερβατικός διαλογισμός κατά τον Lynch είναι μια πνευματική –διανοητική άσκηση που απελευθερώνει το νου από τα εμπόδια που φέρνει μια πεζή (και πολλές φορές σκληρή) πραγματικότητα. Αισθήματα, εμπειρίες, συναισθήματα θάβονται και συνθλίβονται υπό το βάρος της αδυσώπητης καθημερινότητας – και ο δημιουργός μη έχοντας ένα τρόπο να έρθει σε επαφή μαζί τους χάνει κάθε ευκαιρία να τα εκμεταλλευτεί: μόνο ίχνη τους επιβιώνουν και έρχονται στην επιφάνεια. Ωστόσο όλα αυτά συνιστούν ένα μικρό προσωπικό θησαυρό, είναι το υλικό από το οποίο χτίζεται το προσωπικό σύμπαν ενός δημιουργού, είναι το γόνιμο έδαφος της δημιουργικότητας του.\nΣύμφωνα λοιπόν με την μέθοδο που προτείνει και εφαρμόζει ο David Lynch, μέσω της καθημερινής άσκησης στον υπερβατικό διαλογισμό έρχεται κάποιος σε επαφή μ’ ένα «ωκεανό συνείδησης». Και είναι αυτός «ωκεανός συνείδησης» που προσφέρει την έμπνευση ή τις λύσεις στα προβλήματα δημιουργικότητας: «Οι ιδέες είναι σαν τα ψάρια. Αν θέλεις να πιάσεις μεγάλα πρέπει να πας στα βαθιά». Όμως αυτό που κυρίως προσφέρει ο υπερβατικός διαλογισμός είναι μια εσωτερική γαλήνη και ηρεμία- την ευφορία: «Θυμός, κατάθλιψη και λύπη είναι καλά για την αφήγηση, όμως για τον σκηνοθέτη ή τον καλλιτέχνη είναι δηλητήρια». Ίσως εδώ πρέπει να αναζητήσει ο θεατής και τις απαντήσεις που ψάχνει σχετικά με το έργο του σκηνοθέτης και την αίσθηση του ανοίκειου που το συνοδεύει. Μέσω του υπερβατικού διαλογισμού το «φως της καθαρής συνείδησης» φωτίζει τα σκοτάδια της ύπαρξης. Εφιάλτες, φαντάσματα και δαίμονες, φοβίες και άγχη γίνονται η πρώτη ύλη για μια ζύμωση που τελικά οδηγεί στη δημιουργία. Και εν τέλει η δημιουργία γίνεται μια διαδικασία αποφόρτισης και κάθαρσης της ύπαρξης από τα απορρίμματα που προκαλεί η τριβή της καθημερινότητας.\nInfo: Το βιβλίο διατίθεται από τα ηλεκτρονικά βιβλιοπωλεία του διαδικτύου. Στις ηλεκτρονικές διευθύνσεις http://www.davidlynch.com/ και http://www.davidlynchfoundation.org/ ο αναγνώστης μπορεί να αναζητήσει εκτεταμένο πληροφοριακό υλικό για τον David Lynch και τις κινηματογραφικές ή μη δραστηριότητες του.


Θαυματουργά tips που θα κάνουν την περιοχή των ματιών πιο φωτεινή\nΠολλές φορές πιστεύετε ότι με το να τρώτε υγιεινά και να πίνετε πολύ νερό, το πρήξιμο κάτω από τα μάτια που παρατηρείτε κυρίως εσείς οι οποίοι αυτήν την περίοδο εργάζεστε από το σπίτι και κάθεστε πολλές ώρες μπροστά από μια οθόνη υπολογιστή θα υποχωρήσει. Ωστόσο, δε φτάνει μόνο αυτό, αλλά καλό είναι να υιοθετήσετε μια skincare routine ή έστω μερικές αποτελεσματικές συνήθειες, οι οποίες θα περιορίσουν την εμφάνιση των μαύρων κύκλων και θα κάνουν το βλέμμα σας πιο ξεκούραστο και φωτεινό. Έτσι κανείς δε θα καταλάβει ότι το προηγούμενο βράδυ ξενυχτήσατε ή δουλεύατε ως αργά για να ολοκληρώσετε όλες σας τις εκκρεμότητες. Παρακάτω, λοιπόν, συγκεντρώσαμε μερικά απίστευτα beauty tips, που μπορείτε να δοκιμάσετε από σήμερα κιόλας και να καλωσορίσετε τη νέα, ξεκούραστη όψη σας!\nΕάν ξέρετε ότι θα ξενυχτήσετε γιατί έχετε πολλή δουλειά στον υπολογιστή, φροντίστε να βάλετε στο ψυγείο σας ένα κουτάλι, ώστε να κρυώσει και να μπορέσετε να το χρησιμοποιήσετε στα μάτια σας την επόμενη ημέρα. Εάν παρατηρήσετε, λοιπόν, ότι έχουν πρηστεί, πάρτε το κουτάλι και τοποθετήστε το για μερικά λεπτά στην under-eye area. Ωστόσο, φροντίστε να έχετε βρέξει προηγουμένως το σημείο για να αποφύγετε να κολλήσει και να ερεθίσει το κουτάλι την επιδερμίδα σας. Μπορεί να αποτελεί ένα παλιό κόλπο, αλλά είναι άκρως αποτελεσματικό, όπως πολύ καλά μπορεί να επιβεβαιώσει και ο δερματολόγος των celebrities, Dr. Brandt.\nΔε χρειάζεται να αιτιολογήσουμε πόσο σημαντικό είναι το μασάζ στο σημείο κάτω από τα μάτια, αφού ενισχύει την κυκλοφορία του αίματος και ταυτόχρονα περιορίζει το πρήξιμο χαρίζοντας πιο ξεκούραστη όψη. Μπορείτε είτε να το επιχειρήσετε με τα δάχτυλά σας είτε με κάποιο jade roller, που θα έχετε βάλει προηγουμένως στο ψυγείο ή στο beauty fridge σας εάν διαθέτετε. Η κρύα θερμοκρασία σε συνδυασμό με το θαυματουργό αυτό εργαλείο ομορφιάς, θα σας χαρίσουν απίθανα αποτελέσματα.\nΠολλά έχουν γραφτεί και ειπωθεί για την αλόη και θα συνεχίσουν να γράφονται, αφού πρόκειται για ένα θαυματουργό συστατικό, που μπορεί να αντιμετωπίσει το πρήξιμο κάτω από τα μάτια, που προκαλείται από τις πολλές ώρες μπροστά από έναν υπολογιστή. Οι αντιφλεγμονώδεις ιδιότητές της περιορίζουν τους μαύρους κύκλους και το πρήξιμο, οπότε προμηθευτείτε τη σε μορφή gel και διατηρήστε τη στο ψυγείο. Χρησιμοποιήστε τη σαν κρέμα ματιών για μερικές ημέρες έως ότου να δείτε πως το πρήξιμο υποχωρεί και πείτε «αντίο» στα panda eyes!\nΕννοείται πώς από αυτό το άρθρο δε θα μπορούσαν να λείπουν οι κρέμες ματιών, οι οποίες θα προστατέψουν όλη την περιοχή κάτω από τα μάτια και θα σας χαρίσουν πιο ξεκούραστη όψη. Plus, οι eye creams με τη συστηματική εφαρμογή τους θα πάρουν μερικά χρόνια από πάνω σας, αφού θα επιβραδύνουν την εμφάνιση των λεπτών γραμμών και των ρυτίδων. Αρκεί να βρείτε τη δική σας αγαπημένη και να την απλώνετε καθημερινά κάθε πρωί και βράδυ πριν ενυδατική κρέμα προσώπου, κάνοντας απαλό μασάζ και ταμποναριστές κινήσεις. Σε καμία περίπτωση μην τρίβετε τα μάτια σας όταν την εφαρμόζετε, γιατί έτσι ενισχύετε την εμφάνιση των ρυτίδων.\nGinzing Refreshing Eye Cream, Origins, Sephora Buy here\nFlashpatch Illuminating, Patchology, Sephora Buy here\nBanana Bright Eye Creme, Ole Henriksen, Sephora Buy here\nHydra-Repair Eye Balm: Helianthus Seed Extract, Tocopherol, Grown Alchemist, Hondos Center Buy here


ΝΑΡ: Η πτώχευση του λαού δώρο στις τράπεζες και τα funds | goTHESS.gr Top\nΟ νέος κώδικας προβλέπει ακύρωση για όλους όσους είχαν προσφύγει για προστασία της πρώτης τους κατοικίας με βάση προηγούμενους νόμους και η υπόθεσή τους ακόμα δεν έχει τελεσιδικήσει. Οι πιστωτές θα μπορούν να δρομολογήσουν την πτώχευση του φυσικού προσώπου-οφειλέτη, με το κριτήριο ότι δεν καταβάλει το 60% των ληξιπρόθεσμων οφειλών του επί έξι μήνες για μη εξυπηρετούμενες οφειλές άνω των 30.000 ευρώ. Θα μπορεί έστω και ένας μόνο πιστωτής να υποβάλει αίτηση για πτώχευση του οφειλέτη. Ενώ, με το ήδη ισχύον πλαίσιο το χρέος άνω το ποσό των 100.000 ευρώ (μαζί με τα πανωτόκια) αποτελεί ποινικό αδίκημα που επισύρει φυλάκιση. Προκειμένου δε για την κατάσχεση περιουσίας επιχειρήσεων που πτωχεύουν προηγούνται στην αποζημίωση οι τράπεζες έναντι των εργαζόμενων της επιχείρησης, του Δημοσίου και των ασφαλιστικών ταμείων. Ενώ, θεωρείται αυτοδίκαιη η λύση των συμβάσεων εργασίας των εργαζόμενων στην υπό πτώχευση επιχείρηση.\nΚΑΝΕΝΑ ΣΠΙΤΙ ΣΤΑ ΧΕΡΙΑ ΚΡΑΤΟΥΣ – ΤΡΑΠΕΖΩΝ - FUNDS\nΝΑΡ για την Κομμουνιστική Απελευθέρωση, 27/10/2020


Θανατηφόρο τροχαίο στο Μενίδι. Είχε προηγηθεί ληστεία σε ντελιβερά (Εικόνες) - nassosblog.gr\nby Nassos Απρίλιος 15, 2019, 8:30 πμ 89.3k Views\nΌλα ξεκίνησαν από ενέδρα που είχαν στήσει οι τέσσερις δράστες σε έναν ντελιβερά. Με το αυτοκίνητό τους, σύμφωνα με πληροφορίες, τον ακινητοποίησαν επί της Λ. Καραμανλή, του πήραν τις εισπράξεις του -80 ευρώ σύμφωνα με τον ΣΚΑΙ- και διέφυγαν από το σημείο με μεγάλη ταχύτητα.\nPrevious article «Power of love 2». Τον «ξεβράκωσε» η Μπακοδήμου κι αυτός γλύφει τους χορηγούς\nNext article Παρασκήνιο. Πάτωσε το «Mad walk». Η αλλήθωρη Παπαγεωργίου… η έλλειψη λάμψης και η Κριθαριώτη\nΑ ρε Αντώνη… «Καλό ταξίδι» να χεις…\nΟ οδηγός που σκότωσε τον 14χρονο Μάριο: «Συγνώμη. Δεν το ήθελα. Έκανα ελιγμούς αλλά…»\nΑυτός ήταν ο Μιχάλης Σεβαστίδης. Βρήκε τραγικό θάνατο στο δρόμο. (Σκληρές εικόνες)\nΔεύτερο θανατηφόρο μέσα στη νύχτα. Νεκρός ο Γιώργος Αρσαλίδης\nΠαρασκήνιο. Πάτωσε το «Mad walk». Η αλλήθωρη Παπαγεωργίου… η έλλειψη λάμψης και η Κριθαριώτη


Η Mazda δημιουργεί μια καινοτόμο διάταξη στην γραμμή παραγωγής της! - Χάρη στη νέα γραμμή παραγωγής όλων των κατηγοριών τα αυτοκίνητα κατασκευάζονται ταυτόχρονα. Πώς γίνεται αυτό; - gocar.gr - GoForward\nΧάρη στη νέα γραμμή παραγωγής όλων των κατηγοριών τα αυτοκίνητα κατασκευάζονται ταυτόχρονα. Πώς γίνεται αυτό;\nΧρήστος Κωστούροςστις 27.11.2021\nΠριν λίγες μέρες η Mazda Motor Corporation παρουσίασε τη νέα αναδιαμορφωμένη γραμμή παραγωγής στην εργοστασιακή μονάδα της Hofu στη νοτιοδυτική Ιαπωνία. Η γραμμή παραγωγής Η2, η οποία τώρα κατασκευάζει τα Mazda 6 και Mazda CX-5, αναβαθμίστηκε ώστε να έχει τη δυνατότητα να κατασκευάζει μοντέλα της κατηγορίας Large Product και ταυτόχρονα προσφέρει ποικιλία επιλογών σε ηλεκτρικά συστήματα μετάδοσης κίνησης.\nΩς αποτέλεσμα της αναδιαμόρφωσης, οχήματα με διαφορετικές πλατφόρμες (μεγάλες ή μικρές), διαφορετικά συστήματα μετάδοσης κίνησης (εσωτερικής καύσης ή ηλεκτρικά) και διαφορετική διάταξη κινητήρων (κάθετη ή εγκάρσια), θα μπορούν να κατασκευαστούν στην ίδια γραμμή παραγωγής στο μέλλον, αν χρειαστεί.\nΈτσι, ενώ στο παρελθόν μπορεί να χρειαζόταν περισσότερος χρόνος και σημαντικές επενδύσεις για την ανανέωση μιας γραμμής παραγωγής για έναν νέο τύπο οχήματος, χάρη στις αναβαθμίσεις τόσο στο φανοποιείο όσο και στη γραμμή συναρμολόγησης, η ίδια διαδικασία μπορεί πλέον να διεκπεραιωθεί περίπου στο ένα πέμπτο του χρόνου και στο 10% του επενδυτικού κόστους σε σύγκριση με τα συμβατικά συστήματα.\nΠυρήνας του αναδιαμορφωμένου συγκροτήματος αποτελεί μια εγκάρσια σειρά από κυλιόμενες πλατφόρμες. Το σύστημά της βασίζεται στον κινούμενο εξοπλισμό της, πράγμα που σημαίνει ότι το εργοστάσιο δεν χρησιμοποιεί σταθερούς ιμάντες μεταφοράς ή αναρτήρες, αλλά τα οχήματα μεταφέρονται πάνω σε ολισθαίνουσες πλατφόρμες που βρίσκονται στο ίδιο επίπεδο με το έδαφος.\nΣε περίπτωση που αυξηθεί η ζήτηση, η παραγωγική ικανότητα μπορεί να αυξηθεί με την προσθήκη περισσότερων τμημάτων στη γραμμή παραγωγής. Δύο αυτοματοποιημένα οχήματα καθοδήγησης (AGV) που ευθυγραμμίζονται με το μήκος του οχήματος που κατασκευάζεται εκείνη τη στιγμή, παραδίδουν τον κινητήρα συναρμολογημένο με εμπρός και πίσω ανάρτηση αντίστοιχα ή την μπαταρία στην περίπτωση ενός ηλεκτροκίνητου οχήματος.\nΤέλος, η εισαγωγή μιας νέας ευέλικτης γραμμής ενότητας (Flexible Module Line - FML) στο τμήμα ηλεκτροσυγκόλλησης θα επιτρέψει στη Mazda να ελαχιστοποιήσει τον χρόνο παράδοσης και το κόστος επένδυσης, ειδικά όταν η εταιρεία εισάγει νέα μοντέλα στην γκάμα της.


(Τηλε)μαϊντανοί και τουλίπες… | Anatropi News\nYou are at:Home»Opinions»(Τηλε)μαϊντανοί και τουλίπες…\n(Τηλε)μαϊντανοί και τουλίπες…\nΓράφει ο έμπειρος Αλέξης Παπαχελάς στην “Καθημερινή” υπό τον τίτλο “Και το φιλότιμο θέλει το σύστημά του” : Την επόμενη φορά που θα πάτε να ψηφίσετε και να «σταυρώσετε» κάποιον για βουλευτή, καθίστε λίγο και σκεφθείτε: «Είμαι σίγουρος ότι τον θέλω αυτόν να διαχειρίζεται την τύχη τη δική μου και του τόπου σε μια μεγάλη κρίση;»· Η ευθύνη είναι δική σας, δική μας, όλων.\nΑκλόνητος ορθολογισμός. Μείζον ζήτημα η ευθύνη του πολίτη- ψηφοφόρου μπρος στο δίλημμα της κάλπης. “Η ψήφος είναι σφαίρα”, έλεγαν παλιότερα.“Εάν φύγει από τη θαλάμη, δεν μπορείς να κάνεις τίποτε”.\nΣυνεχίζει, ο διευθυντής της έγκριτης και ιστορικής εφημερίδας: Αν διαλέγουμε τηλεμαϊντανούς, ανθρώπους που δεν έχουν δοκιμαστεί και δεν έχουν νιώσει μια στιγμή τον κίνδυνο της απόλυσης, «ομορφονιούς και ομορφονιές», άτομα που έχουν μείνει κολλημένα στα πανεπιστημιακά τους αμφιθέατρα, κακό του κεφαλιού μας κάνουμε. Γιατί όταν έλθει η ώρα της κρίσης, βρίσκονται άνθρωποι κατώτεροι των περιστάσεων σε θέσεις-κλειδιά να διαχειρίζονται τις τύχες μας.\nΕδώ αρχίζουν και αποκαλύπτονται κάποιες ρωγμές στον προαναφερθέντα ακλόνητο ορθολογισμό. Αρχικώς επειδή η “φωτογραφία” είναι τόσο ευρύχωρη που θα μπορούσε να χωρά σχεδόν τους πάντες. Θα έλεγε κανείς πως η λέξη-κλειδί στον συλλογισμό είναι οι “τηλεμαϊντανοί”.\nΤι είναι κυριολεκτικά και μεταφορικά ο μαϊντανός:\n(ειρωνικά) πρόσωπο που εμφανίζεται δημοσίως πολύ συχνά και σε διάφορες περιστάσεις, ιδίως στα ραδιοτηλεοπτικά μέσα, και εκφέρει γνώμη για πράγματα για τα οποία δεν είναι αρμόδιος\nΟ Αλέξης Παπαχελάς έχει προφανώς κατά νου την ειρωνική εκδοχή του όρου. Και στιγματίζει την επιλογή εκείνη του ψηφοφόρου να επιλέγει συχνά εκείνα τα πρόσωπα που παρελαύνουν από τα μέσα ενημέρωσης και εκφέρουν γνώμη επί παντός επιστητού.\nΟυδείς, ωστόσο, αυτο-χρίζεται τηλεμαϊντανός. Εδώ παρεισφρέει ο κυρίαρχος ρόλος των μέσων ενημέρωσης και των δημοσιογράφων. Οι τηλεμαϊντανοί που ορθώς προτρέπει ο διευθυντής της “Καθημερινής” να αποφεύγουν οι πολίτες-ψηφοφόροι είναι αποτέλεσμα της μαζικής και προπαγανδιστικής προώθησής τους από τα μίντια. Ως εκ τούτου η ευθύνη ημών των δημοσιογράφων είναι τεράστια. Όχι μόνο γιατί τους προβάλλουμε, αλλά, κυρίως, διότι τους προβάλλουμε άκριτα, ανεξέλεγκτα, συχνά χωρίς διήθηση όσων επικαλούνται και εν τέλει επιβάλλουν ως αξιώματα.\nΟ πολίτης επιλέγει τον τηλεμαϊντανό με μεγαλύτερη ευκολία επειδή έχουν φροντίσει τα μέσα ενημέρωσης να “νομιμοποιήσουν” στο συλλογικό υποσυνείδητο. Όταν ένας πολιτικός προσκαλείται και εμφανίζεται δυο και τρεις φορές καθημερινά στην τηλεόραση, μετατρέπεται σε ένα πρόσωπο σοβαρό –ακόμα κι όταν δεν είναι– και οικείο. Ένας πολιτικός αποδεκτός τακτικά στα τηλεοπτικά πάνελ γίνεται αποδεκτός και στο κόμμα του, αποδεκτός στα ψηφοδέλτια, αποδεκτός στον ψηφοφόρο. Κι έτσι ανοίγει διάπλατα ο δρόμος προς τους υπουργικούς θώκους και τις κομματικές ηγεσίες.\nΟ Αλέξης Παπαχελάς έχει προφανώς κάποια τέτοια πρόσωπα κατά νου. Δεν τα κατονομάζει γιατί θεωρεί πως δεν πρέπει, ή, απλώς, επειδή δεν θέλει. Αποφεύγει, όμως, να μεμφθεί την εγχώρια μιντιοκρατία (όλων μας ανεξαιρέτως) που νομιμοποιεί τους τηλεμαϊντανούς.\n“Είναι όμως δική μας υποχρέωση (σ.σ των ψηφοφόρων) και ευθύνη να κάνουμε τις σωστές επιλογές, όχι με βάση το ποιος είναι πιο φωτογενής ή φωνάζει περισσότερο στα πρωινάδικα”, αναφέρει ο διευθυντής της “Καθημερινής”.\nΦυσικά και είναι ευθύνη των ψηφοφόρων να κάνουν τις σωστές επιλογές. Είναι, όμως, πρωτίστως ευθύνη των κομμάτων που τους επιλέγουν, και ευθύνη των μέσων ενημέρωσης που αναλαμβάνουν να μετατρέψουν τους μαϊντανούς σε τουλίπες.\nΠου ανακαλύπτουν χαρισματικότητα στον κυνισμό και τον λαϊκισμό, που προσδίδουν μεσσιανικά χαρακτηριστικά σε συγκεκριμένους πολιτικούς και “διαβολικές” αποχρώσεις σε κάποιους άλλους.\nPrevious ArticleΖαχαράκη: Μετά τα μέσα Ιουνίου η διεξαγωγή των πανελλαδικών\nNext Article Επίκαιρη ερώτηση Αλ. Τσίπρα προς Κ. Μητσοτάκη για τα “εξευτελιστικά προγράμματα ψευτοκατάρτισης”


Μ. Κονταρός την Δευτέρα 10/11 στο "Ιδιόμελο" στο Ηράκλειο - Νέα Κρήτη\nΜ. Κονταρός την Δευτέρα 10/11 στο "Ιδιόμελο" στο Ηράκλειο\nΗμερομηνία δημοσίευσης: 06/11/2014, 16:44\nΤελευταία ενημέρωση: 06/11/2014, 17:13\nΈνας σπουδαίος καλλιτέχνης της κρητικής μουσικής, ο Μανώλης Κονταρός, έρχεται στο Ηράκλειο για να εμφανιστεί στο "Ιδιόμελο".\nΓνωστός σε όλους τους Κρητικούς - και όχι μόνο ως ένας από τους καλλιτέχνες που έχουν μεγάλη προσφορά στην κρητική μουσική.\nΟ Μανώλης Κονταρός γεννήθηκε στις 14 Ιουνίου 1968 στις Βρύσσες Αποκορώνου στα Χανιά. Από μικρή ηλικία κατάλαβε ότι δε θα μπορούσε να ασχοληθεί με τίποτα άλλο εκτός από την μουσική.\nΌπως ο ίδιος λέει, ποτέ δεν είδε την κρητική μουσική ως επάγγελμα. Είναι μία αγάπη που έχει τη τύχη, όπως χαρακτηριστικά αναφέρει πολλές φορές, να την μοιράζεται .\nΟ ίδιος θεωρεί την παρουσία του κόσμου τιμή και έχει πάντα μια ιδιαίτερη σχέση με τους πολυάριθμους θαυμαστές του. Σημείο καμπής στη ζωή του, το σοβαρό τροχαίο που είχε στην Αθήνα, κατά τη διάρκεια του οποίου τραυματίστηκε βαριά. Ωστόσο δε το έβαλε κάτω . Πάλεψε και κατάφερε να επανέλθει και να ανακάμψει από το πρόβλημα του. Και σήμερα στέκεται όρθιος μπροστά στο κόσμο που τον αγαπά και στέλνει μήνυμα αισιοδοξίας, «Κάθε άνθρωπος κρύβει τεράστια δύναμη στην ψυχή του και το καταλαβαίνει μόνο όταν χρειαστεί να την αναζητήσει» λέει πολλές φορές σε φίλους του εξηγώντας ότι σήμερα τέσσερα χρόνια μετά το τροχαίο δεν κοιτάζει πίσω.\nΟ Μανώλης Κονταρός παραμένει όμως από τους καλλιτέχνες που σέβονται τους θαυμαστές τους και με την πρώτη ευκαιρία θέλει να βρίσκεται κοντά τους με όμορφες βραδιές. Μια από αυτές τις βραδιές και η ερχόμενη Δευτέρα 10 Νοεμβρίου στο Ηράκλειο όπου ο Μανώλης Κονταρός θα χαρίσει και πάλι αξέχαστες μουσικές στιγμές στους φίλους του στο «Ιδιόμελο». Όσοι τον γνωρίζουν άλλωστε ξέρουν ότι το Ηράκλειο για τον ίδιο αποτελεί ένα αγαπημένο σταθμό με πολλούς και ισχυρούς προσωπικούς δεσμούς


Στους Ράπτορς ο Μπόνγκα - Sportlive.gr\nΣτους Ράπτορς ο Μπόνγκα\nΟ Άιζακ Μπόνγκα (22 χρονών, 2.03 μέτρα) είναι πλέον παίκτης των Ράπτορς. Την είδηση έκαναν γνωστή οι Καναδοί, οι οποίοι ανακοίνωσαν την απόκτηση του Γερμανού γκαρντ/φόργουορντ.\nΟ Μπόνγκα βρίσκεται στο ΝΒΑ από το 2018, έχοντας περάσει από τους Λέικερς (2018/19) και τους Γουίζαρντς (2019-2021), οι οποίοι και τον άφησαν ελεύθερο πριν μερικές εβδομάδες, αφού δεν κατάφερε να κερδίσει έναν σταθερό ρόλο στο ροτέισον της ομάδας.\nΤην σεζόν 2020/21 ο Μπόνγκα είχε 2 πόντους και 1.7 ριμπάουντ μέσο όρο σε 11 λεπτά συμμετοχής, παίζοντας συνολικά σε 40 αγώνες (8 ως βασικός). Στο Τορόντο είναι πολύ πιθανό να παίρνει την τελευταία του ευκαιρία στο ΝΒΑ, αφού αν δεν τα καταφέρει ούτε εκεί τότε είναι πολύ πιθανό η συνέχεια της καριέρας του να τον βρει στην Ευρώπη.\nΝτοναρούμα – Μίλαν: Στην αντεπίθεση ο Ραϊόλα, τι...


Καμπούρ - Αστέρας Τρίπολης 1-3 | Superleague & Αστέρας Τρίπολης | gazzetta.gr\nΠαρασκευή, 29 Ιουλίου 2016 - 21:56\nFollow @twitterΚαμπούρ - Αστέρας Τρίπολης 1-3\nΚαμπούρ - Αστέρας Τρίπολης 1-3\nΟ Αστέρας νίκησε την Καμπούρ με 1-3, στο δεύτερο φιλικό του επί ολλανδικού εδάφους. Γεύση και από Γκοντό. ΑΠΟΣΤΟΛΗ-ΟΣΤΕΡΜΠΕΚ: ΠΑΝΑΓΙΩΤΗΣ ΔΑΛΑΤΑΡΙΩΦ.\nΆκρως ικανοποιητικά είναι τα πρώτα δείγματα από το νέο Αστέρα Τρίπολης. Μετά το 9-2 επί της Σιλφόλντε, οι Αρκάδες νίκησαν και την Καμπούρ. Οι παίκτες του Μάκη Χάβου δεν επέτρεψαν στους Ολλανδούς να απειλήσουν και έλεγχαν το ματς στον απόλυτο βαθμό - ειδικά όσο ήταν στο ματς οι παίκτες που υπολογίζονται για το βασικό σχήμα.\nΣτο εν λόγω ματς οι πρώτοι 11 που πάτησαν το γήπεδο ήταν οι Κοσίτσκι στο τέρμα και οι Κουρμπέλης-Τριανταφυλλόπουλος αποτέλεσαν το αμυντικό δίδυμο με τους Μπέρτο κα Γιαννούλη να είναι στα άκρα της άμυνας. Χαμντανί και Δημούτσος ήταν τα δύο χαφ, ο Ιωαννίδης ήταν στην κορυφή της επίθεσης, με τους Μάσα και Καλτσά να είναι στα άκρα.\nΤο ξεκίνημα της αναμέτρησης βρήκε τους Αρκάδες να μπαίνουν... φουριόζοι και μόλις στο 5' ο Ιωαννίδης άνοιξε το σκορ με πλασέ, ενώ μερικά λεπτά αργότερα, ο Καλτσάς έκανε το 2-0 με όμορφη λόμπα στο 8'.\nΗ Καμπούρ δεν μπορούσε να απειλήσει, με την ομάδα της Τρίπολης να κλείνει πολύ καλά όλους τους χώρους, να κυκλοφορεί την μπάλα και να πιέζει μπροστά. Έτσι ήρθε και το 3-0 για τον Αστέρα 34' όταν ο Μάσα άνοιξε όμορφα στο Χαμντανί από τα αριστερά, εκείνος πάτησε στην αντίπαλη περιοχή, είδε τον Ιωαννίδης και εκείνος και με όμορφο τελείωμα έκανε το 3-0. Σε τρελά κέφια ο επιθετικός του Αστέρας που μετρά πέντε γκολ σε δύο.\nΣτο δεύτερο ημίχρονο, είδαμε τον Χάβο να κάνει τις πρώτες του αλλαγές λίγο μετά το 60'. Οι Ολλανδοί απείλησαν για πρώτη φορά στο 70', με ένα σουτ που έγινε να κοντράρει και να φεύγει άουτ. Ο Τσάβες λίγο μετά από την είσοδό του στο ματς έστειλε την μπάλα στα αντίπαλα δίχτυα αλλά το γκολ ακυρώθηκε λανθασμένα ως οφσάιντ.\nΗ Καμπούρ μείωσε σε 1-3 με τον Μπλάκσον, ενώ προς το τέλος του ματς είχε οριζόντιο δοκάρι. Λίγο πιο νωρίς ο Χάβος έβαλε στο ματς τον Σεντρίκ Γκοντό, που δοκιμάζεται τις τελευταίες μέρες στο Μπίλντεμπερκ.\nΑπό εκεί και πέρα, ο Χάβος έδωσε ευκαιρία και σε νέα παιδιά όπως οι Παπαγγελής, Κώτσιρας και Τσιώλης.\nΑΣΤΕΡΑΣ ΤΡΙΠΟΛΗΣ: Κοσίτσκι, Μπέρτος, Τριανταφυλλόπουλος, Κουρμπέλης, Γιαννούλης, Χαμντανί, Δημούτσος, Καλτσάς, Τσιλιανίδης, Μάσα, Ιωαννίδης.\nΣτο δεύτερο μέρος έπαιξαν οι: Αθανασιάδης, Ίγκορ, Σεφίλ, Τσιώλης, Κώτσιρας, Πότσι Τσάβες, Στανισάβλιεβιτς, Νίκο Φερνάντες, Γκοντό, Παπαγγελής, Μακροστέργιος, Νάτσης.


Ξενοδοχοϋπάλληλοι για SANDY: Οι εταιρείες να σταματήσουν τα επιχειρηματικά παιγνίδια και να βρουν λύση | Αργυράδες - Κέρκυρα\nΞενοδοχοϋπάλληλοι για SANDY: Οι εταιρείες να σταματήσουν τα επιχειρηματικά παιγνίδια και να βρουν λύση\nΔευτέρα, Νοεμβρίου 13, 2017 Άγιος Γεώργιος, ΔΕ_Κορισσίων\nΟι ξενοδοχοϋπάλληλοι εκφράζουν την ανησυχία τους για τη λειτουργία του ξενοδοχείου SANDY και την διαιώνιση της αντιπαράθεσης ανάμεσα στην Αγ. Γεώργιος ΑΞΤΕ και την AQUIS, όπως καταγράφεται στην ανακοίνωση που εξέδωσαν ύστερα από έκτακτη σύσκεψη που πραγματοποίησαν την Κυριακή 12 Νοέμβρη μαζί με το κλαδικό και το επιχειρησιακό τους σωματείο.\n‘Οι εργαζόμενοι καλούν τις εταιρείες να σταματήσουν τα επιχειρηματικά παιγνίδια που εξελίσσονται στην κόψη του ξυραφιού , να βρουν λύση άμεσα για την απρόσκοπτη λειτουργία του ξενοδοχείου και την διασφάλιση των θέσεων εργασίας και των δικαιωμάτων τους. Παράλληλα οι εργαζόμενοι δηλώνουν ουδέτεροι στην αντιδικία μεταξύ των δύο εταιρειών και ότι δεν πρόκειται να πάρουν το μέρος κανενός παρά τις προσπάθειες ορισμένων να προσεταιριστούν τους εργαζόμενους.\nΌπως αναφέρουν στο ψήφισμα , «Οι εταιρείες Αγ. Γεώργιος ΑΞΤΕ και AQUIS οφείλουν να απαντήσουν εδώ και τώρα:\nΣΤ) Ποιος θα πληρώσει τις μισθολογικές διαφορές του 2017 όπως αυτές καταγράφηκαν απ τα σωματεία μας, κατατέθηκαν στην επιχείρηση και το ΣΕΠΕ και βεβαιώθηκαν με τον έλεγχο των Ειδικών Επιθεωρητών του Υπ. Εργασίας στα τέλη του Σεπτέμβρη.\nΣε όλα αυτά τα ερωτήματα που χρίζουν άμεσης απάντησης δεν μπορεί να δώσει απάντηση το δικαστήριο της 14ης Νοεμβρίου σε χρόνο που απαιτείται για να μην δημιουργηθούν προβλήματα με την λειτουργία του ξενοδοχείου και τα δικαιώματα μας.\nΣε ό,τι αφορά την προσπάθεια των εταιρειών να προσεταιριστούν τους εργαζόμενους στην μεταξύ τους αντιπαράθεση δηλώνουμε με πλήρη σαφήνεια ότι η θέση μας είναι ΟΥΔΕΤΕΡΗ προς τις αντιμαχόμενες εταιρείες.\nΤασσόμαστε με το συμφέρον μας, τα δικαιώματα μας, την λειτουργία του ξενοδοχείου και προς αυτή την κατεύθυνση εργάζονται τα διοικητικά συμβούλια και συνελεύσεις των σωματείων μας που είναι και οι μοναδικοί εκφραστές των απόψεων και των αποφάσεων μας».